O ti waa pe fun ifọwọsowọpọ araalu atawọn ọba alaye pẹlu awọn ẹṣọ agbofinro ki alaafia ati eto aabo to peye le wa daadaa nipinlẹ naa. Pẹlu ọrọ ti Gomina Makinde sọ yii, o ti fi han pe awọn mejeeji ti jọ fẹẹ kẹsẹ bọ ṣokoto kan naa. Ọjọ Ẹti, Furaidee, ọsẹ yii, ti Sunday Igboho fun awọn Fulani ilu Igangan da lati ko ẹru wọn kuro niluu naa ni awọn eeyan n duro de. Wọn n reti boya ọkunrin naa yoo lọ siluu Igangan gẹgẹ bo ṣe ṣeleri abi ko ni i lọ.


Nitori awọn Fulani, Ṣeyi Makinde ati Sunday Igboho feẹ kẹsẹ bọ sokoto ija

Wọn n reti boya ọkunrin naa yoo lọ siluu Igangan gẹgẹ bo ṣe ṣeleri abi ko ni i lọ.


Ijamba ọkọ gbẹmi eeyan meji loju ọna lleṣa si Akurẹ

Florence Babaṣọla O kere tan, eeyan meji lo gbẹmii mi nigba ti awọn mẹta mi-in fara pa nibi ijamba ọkọ kan to ṣẹlẹ laago mẹwaa alẹ Ọjọruu, Wẹsidee, lorita Ẹrinmọ, lopopona Ileṣa si Akurẹ. Gẹgẹ bi agbẹnusọ ajọ ẹṣọ oju popo l’Ọṣun, Agnes Ogungbemi, ṣe sọ, ere asapajude ati aibọwọ fun ofin irinna lo fa iṣẹlẹ ijamba naa. O ni mọto akoyọyọ DAF alawọ eeru to ni nọmba XP 817 EPE ati Toyota Hiace Bus to ni nọmba DKA 597 BQ ni wọn fori sọ ara wọn. Ọkunrin mẹfa lo wa ninu mọto mejeeji, loju-ẹsẹ si lawọn meji ti ku, nigba ti awọn mẹta fara pa yanna-yanna. O sọ siwaju pe wọn ti gbe oku kan ti wọn ri yọ lọ sile-igbokuu-si ti ileewosan Wesley Guild Hospital, nigba ti wọn n wa ọna lati yọ oku keji jade.


Gani Adams ni bi  Akeredolu ṣe le awọn Fulani darandaran kuro ninu igbo ọba l’Ondo lo dara ju

Iba Gani Adams tí sọ pe ojuṣe ati ẹtọ Gomina Rótìmí Akeredolu ni lati le awon janduku Fulani darandaran kuro nipinlẹ Ondo.Ninu atẹjade ti Olùrànlọwọ Ààrẹ Ọnakakanfo, Alhaji Kehinde Aderẹmi, fi sita lo ti ni Ìbá Gani Adams sọ pe ojuṣe gomina ọhun ni labẹ ofin lati pèsè ààbò tó yẹ fun awọn eeyan ipinlẹ ẹ, ati pe kaakiri ipinlẹ Ondo lawọn alejo ọran kan ti wa bayii ti wọn n ko idaamu nla ba araalu.Lọjọ Aje, Mọnde, ọsẹ yii, ni Akeredolu pàṣẹ fún gbogbo àwọn Fulani darandaran ti wọn wa lawọn inu Igbo ti ijọba ti ya sọtọ ki wọn ko àwọn maaluu wọn kúrò níbẹ, bẹẹ lo fún wọn lọjọ meje pẹlu lati fi ṣe e.Bi ikede yii ti waye ni ijọba Buhari ti bẹ jade, to sì sọ pé amofin agba ni Akeredolu, ẹni tó si yẹ ko mọ òfin dáadáa ni. Buhari sọ pe igbesẹ to fẹẹ gbe ọhun ko ba oun lara mu rara. Siwaju si i, ijọba Buhari ti ni ki Akeredolu fi awọn Fulani silẹ l’Ondo, ko tete wa ọna mi-ìn gba lori bi aabo yóò ṣe wà dipo bo ṣe fẹẹ le wọn danu.Ọrọ yii lo mu Gani Adams sọ pe Buhari ko wíire, nitori ohun ti Garba Shehu sọ lorukọ rẹ, bíi ẹni to fẹẹ máa dunkooko mọ ijọba Rotimi Akeredolu ni, bẹẹ lo tun fẹẹ fọrọ ọhun yẹpẹrẹ ijọba ẹ paapaa lori ọrọ aabo.Ọkunrin naa ni bo tilẹ jẹ pé lara dukia ijọba àpapọ̀ ni awọn igbo ti wọn ya sọtọ wa, sibẹ, abẹ àkóso ijọba ipinlẹ lo wa.O ni,”Ohun to foju hàn ni pé Garba Shehu ati ọfiisi Ààrẹ paapaa ko mọ ìtumọ igbo ti ijọba ya sọtọ yìí. Iru igbo yìí kì í ṣe ibí tí ẹnikẹni le wọ, afi awọn ti wọn ba gbaṣẹ lati ṣe bẹẹ, bẹẹ lo tun jẹ aaye pàtàkì tí awọn ohun amuṣọrọ bíi igi to niye lori ati aaye pàtàkì fún àwọn eranko wa. “Iwa afojudi gbaa lawọn Fulani darandaran ti wọn n da ẹran kiri inu igbo yẹn n hu. Bi wọn ṣe n gbe inu igbo yẹn, wọn kò ní i bikita lati bẹ awọn igi olowo iyebiye to wa ninu awọn Igbo yii fi dana.


Iru igbo yìí kì í ṣe ibí tí ẹnikẹni le wọ, afi awọn ti wọn ba gbaṣẹ lati ṣe bẹẹ, bẹẹ lo tun jẹ aaye pàtàkì tí awọn ohun amuṣọrọ bíi igi to niye lori ati aaye pàtàkì fún àwọn eranko wa. “Iwa afojudi gbaa lawọn Fulani darandaran ti wọn n da ẹran kiri inu igbo yẹn n hu. Bi wọn ṣe n gbe inu igbo yẹn, wọn kò ní i bikita lati bẹ awọn igi olowo iyebiye to wa ninu awọn Igbo yii fi dana. Bakan naa ni wọn tun le pa awọn ẹran inu igbo ọhun paapaa.“Nibi ti wọn ba pe ni igbo ti ijọba ya sọtọ ki í ṣe ibí tó yẹ ki ẹnikẹni máa gbé, koda to fi dori awọn agbẹ ọmọ ipinlẹ Ondo paapaa.Ninu ọrọ ẹ naa lo ti sọ pe lara wahala ti awọn janduku Fulani agbebọnrin yìí ṣe naa ni bí wọn ṣe pa ọmọ Alagba Fasoranti, ti wọn tun kọ lu Alagba Falae, ti awọn ọba meji paapaa fara gba ninu iwa janduku wọn l’Ondo. Gani Adams sọ pe “Agbegbe Akoko ni mo ti wa, gbogbo igbo ti ijọba ya sọtọ ni awọn darandaran ti gba pata, ohun ti ijọba Akeredolu ṣe yíi dun mọ wa ninu daadaa.”Ni bayii, Iba ti ke sí gbogbo ọmọ Yorùbá pata lati fọwọsowọpọ pẹlu awọn gomina ilẹ Yoruba lati gbógun ti awọn janduku Fulani darandaran ti wọn n da ilẹ Yoruba laamu.Gomina Akeredolu naa ti sọ pe oun ṣì duro lori ọrọ ti oun sọ yii pe ki awọn Fulani darandaran atawọn maaluu ti wọn fi n jẹ ko kuro ni igbo ọba l’Ondo.


Bakan naa ni wọn tun le pa awọn ẹran inu igbo ọhun paapaa.“Nibi ti wọn ba pe ni igbo ti ijọba ya sọtọ ki í ṣe ibí tó yẹ ki ẹnikẹni máa gbé, koda to fi dori awọn agbẹ ọmọ ipinlẹ Ondo paapaa.Ninu ọrọ ẹ naa lo ti sọ pe lara wahala ti awọn janduku Fulani agbebọnrin yìí ṣe naa ni bí wọn ṣe pa ọmọ Alagba Fasoranti, ti wọn tun kọ lu Alagba Falae, ti awọn ọba meji paapaa fara gba ninu iwa janduku wọn l’Ondo. Gani Adams sọ pe “Agbegbe Akoko ni mo ti wa, gbogbo igbo ti ijọba ya sọtọ ni awọn darandaran ti gba pata, ohun ti ijọba Akeredolu ṣe yíi dun mọ wa ninu daadaa.”Ni bayii, Iba ti ke sí gbogbo ọmọ Yorùbá pata lati fọwọsowọpọ pẹlu awọn gomina ilẹ Yoruba lati gbógun ti awọn janduku Fulani darandaran ti wọn n da ilẹ Yoruba laamu.Gomina Akeredolu naa ti sọ pe oun ṣì duro lori ọrọ ti oun sọ yii pe ki awọn Fulani darandaran atawọn maaluu ti wọn fi n jẹ ko kuro ni igbo ọba l’Ondo.


Ijọba Buhari fẹẹ sọ ifẹyinti awọn olukọ di ogoji ọdun lẹnu iṣẹ

Nibi ipade awọn ọmọ igbimọ ti wọn n ba Aarẹ Muhammadu Buhari ṣepade ni wọn ti fọwọ si i bayii pe ni kete ti olukọ lawọn ileewe ijọba ba ti pe ẹni ọdun marundinlaaadọrin ni wọn gbọdọ maa fẹyin wọn ti. Ọjọruu, Wẹsidee, ọsẹ yii, ni ipinnu ọhun waye nibi ipade ọ̀hún, eyi ti Ààrẹ Muhammadu Buhari funra ẹ wa nibi ipade ọhun niluu Abuja. Lori iwe abadofin ti wọn sọrọ le lori yii ni wọn tun ti jiroro nipa ifẹyinti awọn olukọ lẹnu iṣẹ kuro ni ọgọta (60) ọdun si ọdun marundinlaaadọrin (65). Bakan naa ni wọn tun jiroro lori bi awọn tiṣa yoo ṣe maa lo ogoji (40) ọdun lẹnu iṣẹ dipo ọdun marundinlogoji (35). Nibi ipade tawọn Buhari ṣe yii naa ni wọn ti bu ọwọ lu u, bẹẹ ni minisita feto ẹkọ, Adamu Adamu, ti ba awọn akọroyin sọrọ lori igbesẹ tuntun yii ni kete ti wọn pari ipade ọhun. Ni bayii ti wọn ti fẹnuko le e lori, ile-igbimọ aṣofin agba ni lati fọwọ si i, nibi ti wọn yoo ti bu ọwọ lu u, ti yoo si dofin.


Ṣeyi Makinde atawọn agba ẹgbẹ PDP fẹẹ fi Gbenga Daniel ṣe adari ẹgbẹ naa nipinlẹ Ogun

Lati fopin sì oríṣiiríṣii wahala tó ní ṣẹlẹ nínú ẹgbẹ oṣelu PDP nipinlẹ Ogun, Gomina Ṣeyi Makinde ti sọ pe yóò dara ti Ọ̀túnba Gbenga Daniel ba le máa ṣàkóso ẹgbẹ ọhun. Nibi ipade ti Makinde, gomina ipinlẹ Ọ̀yọ́, ṣe pẹlu Gbenga Daniel, gomina ipinlẹ Ogun tẹlẹ, nile ẹ niluu Sagamu lọrọ ọhun ti waye l’Ọjọruu, Wẹsidee. Koko ohun to fa iṣẹ nla ti wọn fẹẹ gbe fún ọkunrin oloṣelu yii ni lati wa ojuutu sí bí ẹgbẹ oṣelu PDP ṣe pin yẹlẹyẹlẹ bayii nipinlẹ Ogun. Bo tilẹ jẹ pe Gbenga Daniel ti sọ ọ tẹlẹ pé òun fẹẹ yẹra fún oṣelu, sibẹ oun ti Makinde atawọn àgbààgbà oloṣelu ninu ẹgbẹ PDP bíi Ọmọọba Ọlagunsoye Oyinlọla atawọn kan nilẹ Yoruba n wa bayii ni bi yóò ṣe gba ipò olórí ẹgbẹ naa nipinlẹ Ogun. Makinde sọ pe Ọtunba Daniel lo yẹ nipo ọhun latari awọn àmúyẹ to ni, ati pe oun yii kan naa lo le da alaafia pada saarin awọn ọmọ ẹgbẹ oṣelu ọhun ti wọn ti pin sí oríṣii mẹta bayii l’Ogun. Makinde loun mọ ipa nla to ko lori bi wọn ṣe fa oun kalẹ nipinlẹ Ọyọ lati dije dupo gomina, ati pe iru eeyan ti ẹnu ẹ tolẹ dáadáa bẹẹ ni yóò lè dari ẹgbẹ ọhun nipinlẹ Ogun, ti alaafia yoo si jọba pada laarin awọn ọmọ ẹgbẹ.


Bo tilẹ jẹ pe Gbenga Daniel ti sọ ọ tẹlẹ pé òun fẹẹ yẹra fún oṣelu, sibẹ oun ti Makinde atawọn àgbààgbà oloṣelu ninu ẹgbẹ PDP bíi Ọmọọba Ọlagunsoye Oyinlọla atawọn kan nilẹ Yoruba n wa bayii ni bi yóò ṣe gba ipò olórí ẹgbẹ naa nipinlẹ Ogun. Makinde sọ pe Ọtunba Daniel lo yẹ nipo ọhun latari awọn àmúyẹ to ni, ati pe oun yii kan naa lo le da alaafia pada saarin awọn ọmọ ẹgbẹ oṣelu ọhun ti wọn ti pin sí oríṣii mẹta bayii l’Ogun. Makinde loun mọ ipa nla to ko lori bi wọn ṣe fa oun kalẹ nipinlẹ Ọyọ lati dije dupo gomina, ati pe iru eeyan ti ẹnu ẹ tolẹ dáadáa bẹẹ ni yóò lè dari ẹgbẹ ọhun nipinlẹ Ogun, ti alaafia yoo si jọba pada laarin awọn ọmọ ẹgbẹ. Daniel sọ ni tiẹ pe ẹgbẹ oṣelu kan to dara ju fun awọn ọmọ Naijiria nipinlẹ Ogun ni PDP n ṣe. Bakan naa lo gba ẹgbẹ yìí níyànjú láti ṣatunto iru àwọn èèyàn tí yóò máa darí ẹgbẹ ọhun gẹgẹ bii ọna abayọri fún ẹgbẹ naa.


Daniel sọ ni tiẹ pe ẹgbẹ oṣelu kan to dara ju fun awọn ọmọ Naijiria nipinlẹ Ogun ni PDP n ṣe. Bakan naa lo gba ẹgbẹ yìí níyànjú láti ṣatunto iru àwọn èèyàn tí yóò máa darí ẹgbẹ ọhun gẹgẹ bii ọna abayọri fún ẹgbẹ naa.


Awọn ajinigbe ti tu awọn arinrin-ajo ti wọn gbe l’Ẹrin-Ijeṣa silẹ

Florence Babaṣọla Awọn arinrin-ajo meji tawọn ajinigbe ji gbe nitosi ilu Ẹrin-Ijeṣa, loju ọna Ileṣa si Akurẹ, lalẹ ọjọ Aiku, Sannde, to kọja, la gbọ pe wọn ti tu silẹ lẹyin ti wọn gba miliọnu kan naira. ALAROYE gbọ pe bo tilẹ jẹ pe ọwọ ko ti i ba eyikeyii lara awọn ajinigbe naa, sibẹ, awọn afurasi meje lọwọ awọn ikọ OPC ati JTF pẹlu awọn figilante tẹ ninu igbo naa. Gẹgẹ bi ọkan lara awọn alaabo ti wọn ṣiṣẹ naa ninu igbo to wa laarin ilu Ẹrin-Ijẹsa ati ilu Ọmọ ti awọn ajinigbe ko awọn eeyan naa lọ ṣe sọ, miliọnu mẹwaa naira ni wọn kọkọ beere lori awọn mejeeji, ko too di pe wọn din in ku si miliọnu kan naira. O ni ṣe lawọn ajinigbe naa n ko wọn si oriṣiiriṣii ibudo ninu igbo naa pẹlu bi awọn ẹṣọ alaabo ṣe n finna mọ wọn. Lasiko ti iṣẹ naa si gbona lọwọ tẹ awọn afurasi meje ninu igbo naa, ninu eyi ti ọkan ninu wọn jẹ ọmọ abule kan nitosi ibẹ. Ọkunrin yii ṣalaye pe ọwọ tun tẹ ọmọkunrin kan to n gun ọkada ninu igbo kijikiji naa, o ni ṣe lo gbe Fulani kan sẹyin, ti iyẹn si daṣọ boju.


O ni ṣe lawọn ajinigbe naa n ko wọn si oriṣiiriṣii ibudo ninu igbo naa pẹlu bi awọn ẹṣọ alaabo ṣe n finna mọ wọn. Lasiko ti iṣẹ naa si gbona lọwọ tẹ awọn afurasi meje ninu igbo naa, ninu eyi ti ọkan ninu wọn jẹ ọmọ abule kan nitosi ibẹ. Ọkunrin yii ṣalaye pe ọwọ tun tẹ ọmọkunrin kan to n gun ọkada ninu igbo kijikiji naa, o ni ṣe lo gbe Fulani kan sẹyin, ti iyẹn si daṣọ boju. Awọn mejeeje naa lo sọ pe awọn ti fa le awọn ọlọpaa lọwọ. Bo tilẹ jẹ pe alakooso awọn OPC nipinlẹ Ọṣun, Ọmọọba Deji Aladeṣawẹ ko sọrọ nipa owo ti wọn fun awọn ajinigbe naa, ṣibẹ, o fidi rẹ mulẹ pe awọn afurasi meje lọwọ tẹ ninu igbo naa.


Awọn mejeeje naa lo sọ pe awọn ti fa le awọn ọlọpaa lọwọ. Bo tilẹ jẹ pe alakooso awọn OPC nipinlẹ Ọṣun, Ọmọọba Deji Aladeṣawẹ ko sọrọ nipa owo ti wọn fun awọn ajinigbe naa, ṣibẹ, o fidi rẹ mulẹ pe awọn afurasi meje lọwọ tẹ ninu igbo naa.


Tẹ ẹ ba fẹẹ ṣe pati l’Ọṣun, eyi lawọn nọmba tẹ ẹ gbọdọ pe kẹ ẹ too dana ariya

Florence Babaṣọla Ijọba ipinlẹ Ọṣun ti kede awọn ofin titun bayii lati dena itankalẹ arun Koronafairọọsi. Ninu atẹjade kan ti akọwe ijọba, Ọmọọba Wọle Oyebamiji, fi sita lo ti sọ pe ko si inawo to gbọdọ ni ju eeyan aadọta lọ, bẹẹ ni ileejọsin ko gbọdọ ṣesin ju wakati meji lọ, ko si si iṣọ-oru tabi isọji itagbangba mọ. O ni ṣọọsi tabi mọṣalaaṣi to ba tapa si ofin idena Korona yoo san ẹgbẹrun lọna aadọta naira (#50,000), nigba ti awọn ileetura tabi ile igbafẹ to ba ta ko ofin ijọba yoo san ẹgbẹrun lọna ọtalelugba o din mẹwaa naira (#250,000). Oyebamiji fi kun ọrọ rẹ pe ẹnikẹni ko gbọdọ jade nile lati aago mẹwaa alẹ titi di aago marun-un idaji, bẹrẹ lati ọjọ karundinlọgbọn, oṣu yii, bẹẹ ni awọn oṣiṣẹ lati ipele ikejila sisalẹ yoo maa ṣiṣẹ wọn nile. Gbogbo awọn ileetaja nla nla ni wọn gbọdọ pọn ibomu lilo ni dandan fun ẹnikẹni to ba fẹẹ ra nnkan lọdọ wọn. Ẹnikẹni to ba si n rin laarin ilu lai lo ibomu yoo ri pipọn oju ijọba ati pe ọfẹ ni ayẹwo arun Korona nibikibi ti wọn ba ti fẹẹ ṣe e. Ni ti awọn ọlọkada, ijọba ni wọn ko gbọdọ gbe ju eeyan kan lọ, bẹẹ ni awọn onikorope ko gbọdọ gbe ju eeyan mẹrin lọ.


Oyebamiji fi kun ọrọ rẹ pe ẹnikẹni ko gbọdọ jade nile lati aago mẹwaa alẹ titi di aago marun-un idaji, bẹrẹ lati ọjọ karundinlọgbọn, oṣu yii, bẹẹ ni awọn oṣiṣẹ lati ipele ikejila sisalẹ yoo maa ṣiṣẹ wọn nile. Gbogbo awọn ileetaja nla nla ni wọn gbọdọ pọn ibomu lilo ni dandan fun ẹnikẹni to ba fẹẹ ra nnkan lọdọ wọn. Ẹnikẹni to ba si n rin laarin ilu lai lo ibomu yoo ri pipọn oju ijọba ati pe ọfẹ ni ayẹwo arun Korona nibikibi ti wọn ba ti fẹẹ ṣe e. Ni ti awọn ọlọkada, ijọba ni wọn ko gbọdọ gbe ju eeyan kan lọ, bẹẹ ni awọn onikorope ko gbọdọ gbe ju eeyan mẹrin lọ. Bakan naa ni awọn oludasilẹ ileewe gbọdọ tẹle ofin ati alakalẹ tijọba gbe kalẹ. Oyebamiji sọ pe ẹnikẹni to ba fẹẹ ṣenawo gbọdọ gba aṣẹ lọwọ ijọba nipasẹ awọn nọmba yii: 08135081156 tabi 08187187678.


Bakan naa ni awọn oludasilẹ ileewe gbọdọ tẹle ofin ati alakalẹ tijọba gbe kalẹ. Oyebamiji sọ pe ẹnikẹni to ba fẹẹ ṣenawo gbọdọ gba aṣẹ lọwọ ijọba nipasẹ awọn nọmba yii: 08135081156 tabi 08187187678.


Ipinlẹ Ogun ni Babatunde atọrẹ ti ji mọto, lasiko ti wọn fẹẹ ta a n’Ilọrin lọwọ tẹ wọn

Stephen Ajagbe, Ilorin Ọga ọlọpaa nipinlẹ Kwara, Bagega Lawal, ni awọn afurasi mẹfa ọtọọtọ lọwọ awọn tẹ laarin oṣu kin-in-ni, ọdun yii, fun oniruuru ẹsun kaakiri ipinlẹ naa. Bagega sọrọ yii lasiko to n ba awọn oniroyin sọrọ l’Ọjọruu, Wẹsidee, ọsẹ yii. O ni ọkan lara wọn, Akinṣọla Babatunde, tawọn eeyan mọ si ‘Mr White’ ti wọn fẹsun kan pe o pe pati onihooho niluu Ilọrin. Akinṣọla to n gbe Ojule kẹrindinlogun, Opopona Achimugun, lagbegbe Flower Garden, niluu Ilọrin, ni ọlọpaa fẹsun kan pe oun atawọn ẹgbẹ rẹ kan maa ṣe pati, nibi tawọn obinrin yoo ti maa jo nihooho lawọn ile-ijo ati ibi igbafẹ lati da awọn eeyan laraya. O ṣalaye pe kete tawọn araalu ta awọn lolobo pe Mr White ṣe pati onihooho ni opopona Joab, lẹyin ile itaja Shoprite, n’Ilọrin lawọn ọlọpaa ọtẹlẹmuyẹ bẹrẹ iwadii tọwọ fi tẹ afurasi naa. Ọga ọlọpaa naa ni ohun ti afurasi ọhun atawọn ẹgbẹ rẹ to ti sa lọ ṣe naa ta ko ofin ati ilana Covid-19.


Akinṣọla to n gbe Ojule kẹrindinlogun, Opopona Achimugun, lagbegbe Flower Garden, niluu Ilọrin, ni ọlọpaa fẹsun kan pe oun atawọn ẹgbẹ rẹ kan maa ṣe pati, nibi tawọn obinrin yoo ti maa jo nihooho lawọn ile-ijo ati ibi igbafẹ lati da awọn eeyan laraya. O ṣalaye pe kete tawọn araalu ta awọn lolobo pe Mr White ṣe pati onihooho ni opopona Joab, lẹyin ile itaja Shoprite, n’Ilọrin lawọn ọlọpaa ọtẹlẹmuyẹ bẹrẹ iwadii tọwọ fi tẹ afurasi naa. Ọga ọlọpaa naa ni ohun ti afurasi ọhun atawọn ẹgbẹ rẹ to ti sa lọ ṣe naa ta ko ofin ati ilana Covid-19. O ni awọn ti n ṣakitiyan lati mu awọn to sa lọ naa, lẹyin eyi ni wọn yoo foju bale-ẹjọ. Bakan naa, ọwọ ti tẹ afurasi meji; Umaru Mohammed Tambaya ati Muhammed Tambaya Bell, ara awọn ajinigbe to ji awọn ọmọ ilẹ Turkey mẹrin gbe loṣu keje, ọdun 2019, labule Gbugbu, nijọba ibilẹ Edu, nipinlẹ Kwara. Bagega ni awọn afurasi ajinigbe tọwọ tẹ nigba tiṣẹlẹ naa ṣẹlẹ lo darukọ awọn mejeeji tawọn fi bẹrẹ si i tọpinpin wọn ko too di pe wọn ko si pampẹ.


O ni awọn ti n ṣakitiyan lati mu awọn to sa lọ naa, lẹyin eyi ni wọn yoo foju bale-ẹjọ. Bakan naa, ọwọ ti tẹ afurasi meji; Umaru Mohammed Tambaya ati Muhammed Tambaya Bell, ara awọn ajinigbe to ji awọn ọmọ ilẹ Turkey mẹrin gbe loṣu keje, ọdun 2019, labule Gbugbu, nijọba ibilẹ Edu, nipinlẹ Kwara. Bagega ni awọn afurasi ajinigbe tọwọ tẹ nigba tiṣẹlẹ naa ṣẹlẹ lo darukọ awọn mejeeji tawọn fi bẹrẹ si i tọpinpin wọn ko too di pe wọn ko si pampẹ. O nigba ti wọn gbero lati tun ji eeyan gbe lọwọ awọn tẹ wọn. O ṣalaye pe lasiko tawọn beere ọrọ lẹnu wọn, wọn jẹwọ pe loootọ lawọn wa lara awọn to ji awọn oyinbo ọmọ ilẹ Turkey gbe, wọn ni ọpọlọpọ awọn ijinigbe lawọn ti kopa nibẹ lọna Enugu si Abakaliki. Ileeṣẹ ọlọpaa tun mu afurasi kan, Abbey Adeyẹye, ẹni ogoji ọdun, fẹsun jiji mọto gbe labule Gbugbu lọna Lafiagi.


O nigba ti wọn gbero lati tun ji eeyan gbe lọwọ awọn tẹ wọn. O ṣalaye pe lasiko tawọn beere ọrọ lẹnu wọn, wọn jẹwọ pe loootọ lawọn wa lara awọn to ji awọn oyinbo ọmọ ilẹ Turkey gbe, wọn ni ọpọlọpọ awọn ijinigbe lawọn ti kopa nibẹ lọna Enugu si Abakaliki. Ileeṣẹ ọlọpaa tun mu afurasi kan, Abbey Adeyẹye, ẹni ogoji ọdun, fẹsun jiji mọto gbe labule Gbugbu lọna Lafiagi. Wọn ni ẹnikan torukọ rẹ n jẹ Edwin Nwakanude lo fi to ọlọpaa leti lọjọ kẹtadinlogun, oṣu kin-in-ni, ọdun 2021, pe wọn ji ọkọ Golf 3 oun ti nọmba rẹ jẹ; PTG 01 XA, niwaju ile oun. Ọna Ndanaku si Isanlu, nipinlẹ Kogi, lọwọ ti tẹ ọkunrin naa pẹlu mọto ọhun. O jẹwọ pe ọkọ meji loun ti ji, toun si ti ta si Kogi.


Wọn ni ẹnikan torukọ rẹ n jẹ Edwin Nwakanude lo fi to ọlọpaa leti lọjọ kẹtadinlogun, oṣu kin-in-ni, ọdun 2021, pe wọn ji ọkọ Golf 3 oun ti nọmba rẹ jẹ; PTG 01 XA, niwaju ile oun. Ọna Ndanaku si Isanlu, nipinlẹ Kogi, lọwọ ti tẹ ọkunrin naa pẹlu mọto ọhun. O jẹwọ pe ọkọ meji loun ti ji, toun si ti ta si Kogi. Awọn ọlọpaa tun mu afurasi meji; Sunday Babatunde ati Adebisi Ọlatunde, tawọn mejeeji n gbe agbegbe Ibafo, nipinlẹ Ogun, fẹsun jija mọto gba. Ọkọ Toyota Yaris kan ti nọmba rẹ jẹ; EPE 971 DY ni wọn ji gbe, ibi ti wọn ti fẹẹ ta a ni Ipata Ọlọjẹ, niluu Ilọrin, lọwọ ọlọpaa ti tẹ wọn. Kọmiṣanna ọlọpaa naa sọ pe awọn afurasi naa jẹwọ pe ọwọ ẹnikan torukọ rẹ n jẹ Adekọya Ayọdele lawọn ti ja a gba lagbegbe Ejigun Agbẹdẹ lọjọ kẹtadinlogun, oṣu kin-in-ni, ọdun yii, nipinlẹ Ogun.


Awọn ọlọpaa tun mu afurasi meji; Sunday Babatunde ati Adebisi Ọlatunde, tawọn mejeeji n gbe agbegbe Ibafo, nipinlẹ Ogun, fẹsun jija mọto gba. Ọkọ Toyota Yaris kan ti nọmba rẹ jẹ; EPE 971 DY ni wọn ji gbe, ibi ti wọn ti fẹẹ ta a ni Ipata Ọlọjẹ, niluu Ilọrin, lọwọ ọlọpaa ti tẹ wọn. Kọmiṣanna ọlọpaa naa sọ pe awọn afurasi naa jẹwọ pe ọwọ ẹnikan torukọ rẹ n jẹ Adekọya Ayọdele lawọn ti ja a gba lagbegbe Ejigun Agbẹdẹ lọjọ kẹtadinlogun, oṣu kin-in-ni, ọdun yii, nipinlẹ Ogun.


Adajọ ni Ademọla to lu oyinbo ni jibiti n’Ilọrin yoo ṣẹwọn

Stephen Ajagbe, Ilorin Ọdaran ẹni ọdun mọkandinlọgbọn kan, Ademọla Adebukọla, ẹni tawọn eeyan tun mọ si ‘Holy Ghost’, ti rẹwọn oṣu mẹfa he niluu Ilọrin fẹsun ṣiṣe jibiti fun obinrin oyinbo kan lori ẹrọ ayelujara. Adajọ Adenikẹ Akinpẹlu tile-ẹjọ giga tipinlẹ Kwara lo ju ọdaran naa sẹwọn l’Ọjọruu, Wẹsidee, nigba ti EFCC wọ ọ lọ sile-ẹjọ. Akinpẹlu ni ẹwọn Ademọla yoo bẹrẹ lati ọjọ kẹrinla, oṣu kẹsan-an, ọdun 2020, tọwọ tẹ ẹ. Ile-ẹjọ tun ni ọdaran naa yoo padanu foonu iPhone 5 ati ẹrọ kọmputa alaagbeka to fi n lu jibiti. Ademọla ni wọn lo n tan Sherri Reed pe oun nifẹẹ rẹ, to si ni ki iyẹn fi owo dọla ẹgbẹrun mẹta ati ọgọrun-un marun-un, $3,500 ranṣẹ soun lati fi gba awọn ọja kan. Bakan naa, ọdaran ọhun tun lo ayederu orukọ kan lati fi lu obinrin mi-in, Wanda Smith, ni jibiti ninu oṣu keje, ọdun 2020.


Wọn ti bura fun Joe Biden gẹgẹ bii Aarẹ Amẹrika kẹrindinlaaadọta

Ni deede aago mẹfa ku iṣẹju diẹ ni Adajọ John G. Roberts Jnr. ṣebura fun Aarẹ Amẹrika tuntun, Joe Biden. Eyi tumọ si pe lati oni lọ, aṣẹ ati agbara gẹgẹ bii Aarẹ Amẹrika ti dọwọ rẹ. Ọkunrin yii lo gbapo lọwọ Donald Teump, aarẹ Amẹrika to fipo naa silẹ lanaa, lẹyin ọdun mẹrin to ti lo lori aleefa. Biden yii ni igbakeji aarẹ ilẹ naa tẹlẹ, Barak Obama.


Awọn ọmọ ẹgbẹ okunkun atọlọpaa kọju ija sira wọn n’Ikorodu

Faith Adebọla, Eko Kọṣẹkọṣẹ ni wọn ni iro ibọn n dun n’Ikorodu, nipinlẹ Eko, lọjọ Iṣẹgun, Tusidee, to kọja yii, awọn ọlọpaa ati awọn ọmọ ẹlẹgbẹ okunkun ni wọn doju irin tutu kọra wọn, ọrọ ọhun si dogun gidi. Adugbo kan ti wọn n pe ni Igbelara, niṣẹlẹ ọhun ti waye, n’Ikorodu, ni nnkan bii aago mejila aabọ ọsan. Awọn ọmọ ẹgbẹ okunkun ‘Aiye’ ni wọn gboju agan sawọn agbofinro laduugbo ọhun. Gẹgẹ ba a ṣe gbọ, awọn kan ni wọn tẹ ileeṣẹ ọlọpaa laago pe awọn ọmọ ẹlẹgbẹkẹgbẹ yii tun ti gbode, wọn tun ti n wa ara wọn kiri igboro, wọn fẹẹ tajẹ silẹ. Bii ọgan tawọn ọlọpaa ti gba ipe yii ni wọn ti dari ikọ awọn agbofinro lọ sibẹ, ṣugbọn, gẹgẹ bi Alakoro ileeṣẹ ọlọpaa ipinlẹ Eko ṣe ṣalaye f’ALAROYE ninu atẹjade to fi ṣọwọ lori atẹ ayelujara Wasaapu ẹ, o ni bi wọn ṣe foju kan awọn ọlọpaa naa ni wọn dana ibọn bolẹ, ibọn si lawọn ọlọpaa naa fi fesi pada, ni iro ibọn ba gba adugbo kan, bẹẹ ni jinnijinni bo awọn araadugbo naa. Adejọbi ni ọpọ lara awọn ẹlẹgbẹ okunkun naa ni wọn fara gbọgbẹ, tọgbẹ-tọgbẹ naa si ni wọn sa lọ.


Gẹgẹ ba a ṣe gbọ, awọn kan ni wọn tẹ ileeṣẹ ọlọpaa laago pe awọn ọmọ ẹlẹgbẹkẹgbẹ yii tun ti gbode, wọn tun ti n wa ara wọn kiri igboro, wọn fẹẹ tajẹ silẹ. Bii ọgan tawọn ọlọpaa ti gba ipe yii ni wọn ti dari ikọ awọn agbofinro lọ sibẹ, ṣugbọn, gẹgẹ bi Alakoro ileeṣẹ ọlọpaa ipinlẹ Eko ṣe ṣalaye f’ALAROYE ninu atẹjade to fi ṣọwọ lori atẹ ayelujara Wasaapu ẹ, o ni bi wọn ṣe foju kan awọn ọlọpaa naa ni wọn dana ibọn bolẹ, ibọn si lawọn ọlọpaa naa fi fesi pada, ni iro ibọn ba gba adugbo kan, bẹẹ ni jinnijinni bo awọn araadugbo naa. Adejọbi ni ọpọ lara awọn ẹlẹgbẹ okunkun naa ni wọn fara gbọgbẹ, tọgbẹ-tọgbẹ naa si ni wọn sa lọ. Ṣugbọn ọwọ tẹ meji lara wọn, Waliyu ati Timilẹyin Ọmọbọlaji, bo tilẹ jẹ pe wọn ti fara gbọgbẹ gidi, wọn si ti n gba itọju lọsibitu ti wọn ko wọn lọ. Wọn tun ri ibọn oyinbo meji, katiriiji ibọn ti wọn ti yin mẹwaa, eyi ti wọn o ti i yin mẹfa, ada ati aake pẹlu awọn oogun oloro ti wọn o ribi ko sa lọ. Awọn ọlọpaa ọtẹlẹyẹmu wa ni agbegbe naa lati fimu finlẹ awọn to sa lọ yii, atawọn ẹlẹgbẹ wọn to ku tọwọ ofin ko ti i to, gẹgẹ bi kọmiṣanna ọlọpaa Eko, Hakeem Odumosu, ti paṣẹ.


Ṣugbọn ọwọ tẹ meji lara wọn, Waliyu ati Timilẹyin Ọmọbọlaji, bo tilẹ jẹ pe wọn ti fara gbọgbẹ gidi, wọn si ti n gba itọju lọsibitu ti wọn ko wọn lọ. Wọn tun ri ibọn oyinbo meji, katiriiji ibọn ti wọn ti yin mẹwaa, eyi ti wọn o ti i yin mẹfa, ada ati aake pẹlu awọn oogun oloro ti wọn o ribi ko sa lọ. Awọn ọlọpaa ọtẹlẹyẹmu wa ni agbegbe naa lati fimu finlẹ awọn to sa lọ yii, atawọn ẹlẹgbẹ wọn to ku tọwọ ofin ko ti i to, gẹgẹ bi kọmiṣanna ọlọpaa Eko, Hakeem Odumosu, ti paṣẹ. Wọn lawọn ẹka ọtẹlẹmuyẹ to wa ni Panti, ni Yaba, ti n ṣiṣẹ lori ọrọ yii..


Wọn lawọn ẹka ọtẹlẹmuyẹ to wa ni Panti, ni Yaba, ti n ṣiṣẹ lori ọrọ yii..


Meji lara awọn oṣiṣẹ Gomina Oyetọla ti lugbadi arun Korona

Florence Babaṣọla Meji lara awọn to sun mọ Gomina ipinlẹ Ọṣun, Alhaji Gboyega Oyetọla, ti lugbadi arun koronafairọọsi bayii. Ninu atẹjade kan ti Kọmisanna feto iroyin ati ilanilọyẹ, Funkẹ Ẹgbẹmọde, fi sita lo ti ṣalaye pe, lẹyin ti gomina paṣẹ pe ki gbogbo awọn kọmisanna atawọn oludamọran pataki fun un lọọ ṣe ayẹwo naa lo di mimọ pe meji lara wọn ti ni i. ALAROYE beere lọwọ Kọmisanna fọrọ ilera, Dokita Rafiu Isamọtu, lati mọ boya kọmisanna lawọn ti wọn ni i, tabi oludamọran pataki, ṣugbọn Isamọtu ni ofin iṣẹ awọn ko faaye rẹ silẹ lati ba wa sọ iru ẹ, niwọn igba ti awọn tọrọ kan ko ti sọ pe kawọn polongo. Ni ti Ẹgbẹmọde, o ni “Lara ọna lati dena itankalẹ arun Korona nipinlẹ Ọṣun, Gomina Gboyega Oyetọla ti kan an nipa fun gbogbo awọn kọmisanna rẹ atawọn oludamọran pataki lati lọọ ṣe ayẹwo ara wọn. “Bẹẹ lo tun paṣẹ pe ki gbogbo awọn dẹrẹba atawọn oṣiṣẹ inu ilegbee gomina yọnda ara wọn fun ayẹwo Korona ni kiakia. Gomina lo kọkọ fi apẹẹrẹ rere lelẹ nipa ṣiṣayẹwo ara rẹ, idi niyẹn to fi sọ pe ki awọn abẹṣinkawọ rẹ naa lọ fun un, to si tun rọ awọn araalu pe kawọn naa lọ fun ayẹwo ọhun, ki wọn le tete mọ boya wọn ti lugbadi rẹ tabi bẹẹ kọ. “Nibi ayẹwo lo ti di mimọ pe awọn meji ti ni i, awọn mejeeji si ti wa nigbele bayii, wọn n lo oogun wọn bo ṣe yẹ, laipẹ ni wọn yoo tun lọ fun ayẹwo lẹẹkeji lati mọ boya arun naa ti kuro lara wọn” O sọ siwaju pe teeyan ba tete mọ nipa arun yii, yoo rọrun lati tete ṣetọju ẹ, ti yoo si dena itankalẹ rẹ laarin mọlẹbi tabi nibi iṣẹ.


Ijọba Buhari yari mọ Rotimi Akeredolu lọwọ, o ni ko gbọdọ le awọn Fulani darandaran l’Ondo

Dada Ajikanje Aarẹ Muhammadu Buhari ti bu ẹnu atẹ lu bi Gomina Rotimi Akeredolu ṣe paṣẹ fawọn Hausa darandaran ki wọn ko awọn maaluu wọn kuro ninu awọn igbo ti ijọba ya sọtọ nipinlẹ Ondo. Ninu ọrọ ti Garba Shehu, Oluranlọwọ Aarẹ Buhari, sọ lọjọ lṣẹgun, Tusidee, ọsẹ yii, lo ti sọ pe Buhari ko fara mọ ọrọ ti gomina ọhun sọ pe awọn Fulani ti wọn n da maaluu kaakiri ipinlẹ Ondo gbodọ fi ipinlẹ ohun silẹ. Garba Shehu ti sọ pe igbesẹ Gomina Rotimi Akeredolu ta ko ofin orilẹ-ede yii, nitori ko bojumu ko le awọn darandaran kuro nipinlẹ naa lori ọrọ eto aabo lai tẹle ofin Naijiria. O fi kun un pe gẹgẹ bi amofin agba ti gomina ọhun i ṣe, ko ni i bojumu to ba jẹ pe oun lo waa hu iru iwa bẹẹ nipa lile gbogbo awọn eeyan ti wọn ti lo gbogbo ọjọ aye wọn nipinlẹ naa nitori ti awọn kan ninu wọn n hu iwa janduku. O ni ko bojumu lati maa lọ ọrọ aabo mọ ẹya kan, tabi ede tawọn kan n sọ, abi ẹsin ti wọn n ṣe mọ ọrọ aabo ti ko ṣe deede nipinlẹ ọhun. Oluranlọwọ Aarẹ yii sọ pe ohun to fa ọrọ yii ko ju aigbọra-ẹni-ye lọ.


O fi kun un pe gẹgẹ bi amofin agba ti gomina ọhun i ṣe, ko ni i bojumu to ba jẹ pe oun lo waa hu iru iwa bẹẹ nipa lile gbogbo awọn eeyan ti wọn ti lo gbogbo ọjọ aye wọn nipinlẹ naa nitori ti awọn kan ninu wọn n hu iwa janduku. O ni ko bojumu lati maa lọ ọrọ aabo mọ ẹya kan, tabi ede tawọn kan n sọ, abi ẹsin ti wọn n ṣe mọ ọrọ aabo ti ko ṣe deede nipinlẹ ọhun. Oluranlọwọ Aarẹ yii sọ pe ohun to fa ọrọ yii ko ju aigbọra-ẹni-ye lọ. O lohun to ṣe pataki ni ki asọyepọ tubọ tẹ siwaju laarin aṣaaju awọn darandaran yii ati ijọba, ki igbọra-ẹni-ye le tubọ fẹsẹ rinlẹ daadaa dipo bo ṣe ni ki wọn fi ipinlẹ ọhun silẹ, eyi to ṣee ṣe ko di alaafia ilu lọwọ. O fi kun un pe ijọba apapọ ko ni i faaye gba ijinigbe atawọn iwa janduku mi-in lọwọ ẹnikẹni, ati pe ki i ṣe ohun to dara bi awọn eeyan kan lorilẹ-ede yii ṣe n tọka iwa janduku, ijinigbe atawọn iwa ọdaran mi-in gẹgẹ bii ohun ti awọn ẹya kan fẹran lati maa ṣe. O ni eyi ko dun mọ ijọba apapọ ninu rara, ati pe asiko niyi lati yẹra fun iru igbagbọ bẹẹ pe awọn Fulani darandaran ni wọn wa nidii idaluru loriṣiiriṣii.


O lohun to ṣe pataki ni ki asọyepọ tubọ tẹ siwaju laarin aṣaaju awọn darandaran yii ati ijọba, ki igbọra-ẹni-ye le tubọ fẹsẹ rinlẹ daadaa dipo bo ṣe ni ki wọn fi ipinlẹ ọhun silẹ, eyi to ṣee ṣe ko di alaafia ilu lọwọ. O fi kun un pe ijọba apapọ ko ni i faaye gba ijinigbe atawọn iwa janduku mi-in lọwọ ẹnikẹni, ati pe ki i ṣe ohun to dara bi awọn eeyan kan lorilẹ-ede yii ṣe n tọka iwa janduku, ijinigbe atawọn iwa ọdaran mi-in gẹgẹ bii ohun ti awọn ẹya kan fẹran lati maa ṣe. O ni eyi ko dun mọ ijọba apapọ ninu rara, ati pe asiko niyi lati yẹra fun iru igbagbọ bẹẹ pe awọn Fulani darandaran ni wọn wa nidii idaluru loriṣiiriṣii. O ni ohun to jẹ ijọba Buhari logun ni bi ọmọ Naijiria yoo ṣe le gbe ibi yoowu to ba wu wọn nibikibi ni Naijiria. Garba sọ pe eyi lo mu Buhari ta ko awọn IPOB ti wọn lawọn n ja fun Biafra, nigba ti wọn sọ pe ki awọn Hausa kuro lagbegbe wọn. O ni bẹẹ naa lo tun ta ko awọn ijọ Musulumi kan ti wọn sọ pe ki Bisọọbu Mathew Kukah kuro ni Sokoto, iyẹn laipẹ yii.


O ni ohun to jẹ ijọba Buhari logun ni bi ọmọ Naijiria yoo ṣe le gbe ibi yoowu to ba wu wọn nibikibi ni Naijiria. Garba sọ pe eyi lo mu Buhari ta ko awọn IPOB ti wọn lawọn n ja fun Biafra, nigba ti wọn sọ pe ki awọn Hausa kuro lagbegbe wọn. O ni bẹẹ naa lo tun ta ko awọn ijọ Musulumi kan ti wọn sọ pe ki Bisọọbu Mathew Kukah kuro ni Sokoto, iyẹn laipẹ yii. Agbẹnusọ fun Buhari yii ti waa sọ pe ijọba apapọ ti loun ko ni i faaye gba iru iwa idunkooko mọ ni bẹẹ, ati pe ohun to ṣe pataki bayii fun gbogbo gomina ipinlẹ bii mẹrindinlogoji to wa lorile-ẹde yii ni bi wọn yoo ṣe mu eto aabo wọn ko le dan-in-dan-in ki aala si wa laarin awọn janduku adaluru ati awọn ọmọ orilẹ-ede yii ti wọn ko ni ohunkohun ṣe pẹlu iwa ọdaran.


Agbẹnusọ fun Buhari yii ti waa sọ pe ijọba apapọ ti loun ko ni i faaye gba iru iwa idunkooko mọ ni bẹẹ, ati pe ohun to ṣe pataki bayii fun gbogbo gomina ipinlẹ bii mẹrindinlogoji to wa lorile-ẹde yii ni bi wọn yoo ṣe mu eto aabo wọn ko le dan-in-dan-in ki aala si wa laarin awọn janduku adaluru ati awọn ọmọ orilẹ-ede yii ti wọn ko ni ohunkohun ṣe pẹlu iwa ọdaran.


Saheed gbe ọkada ti wọn fi ṣe e loore sa lọ, lo ba tun lọọ ji omi-in l’Owode -Yewa

Adefunkẹ Adebiyi, Abẹokuta Ogunjọ, oṣu kejila, ọdun 2020, ni ẹnikan fi ọkada ṣe Saheed Bakare loore pe ko maa fi gbero lagbegbe Atan Ọta, nipinlẹ Ogun, ṣugbọn niṣe lo gbe ọkada naa sa lọ lai ro tẹni to gbe e fun un. Ohun to ṣe yii lo jẹ ki ẹni to ni ọkada naa fi ọrọ lọ awọn Fijilante So-Safe, pe ki wọn ba oun wa Saheed, ki wọn si gba alupupu oun lọwọ rẹ. Awọn So-Safe bẹrẹ si i wa Saheed Bakare, ṣugbọn wọn ko ri i titi di ọjọ Iṣẹgun, Tusidee, ọjọ kọkandinlogun, oṣu kin-in-ni yii. Agbegbe Atan Ọta naa ni wọn ti ri i mu, ṣugbọn ki i ṣe pẹlu ọkada akọkọ to gbe sa lọ naa. Alukoro So-Safe, ACC Mọruf Yusuf, sọ pe ọkada Bajaj mi-in ti nọmba ẹ jẹ SGM 376 VN lawọn ri i ti Saheed n gun, o ni bawọn ṣe mu un niyẹn. Saheed Bákàrè funra ẹ jẹwọ fawọn fijilante pe oun ji ọkada yii ni.


Agbegbe Atan Ọta naa ni wọn ti ri i mu, ṣugbọn ki i ṣe pẹlu ọkada akọkọ to gbe sa lọ naa. Alukoro So-Safe, ACC Mọruf Yusuf, sọ pe ọkada Bajaj mi-in ti nọmba ẹ jẹ SGM 376 VN lawọn ri i ti Saheed n gun, o ni bawọn ṣe mu un niyẹn. Saheed Bákàrè funra ẹ jẹwọ fawọn fijilante pe oun ji ọkada yii ni. O ni Ojule kejilelọgbọn, Opopona Kajọla, l’Owode Yewa,


O ni Ojule kejilelọgbọn, Opopona Kajọla, l’Owode Yewa,


Nitori Sunday lgboho, awọn Fulani sa lọ sodọ Makinde

Ọlawale Ajao, Ibadan Nitori bi akinkanju ọmọ Yorùbá nni, Oloye Sunday Adeyẹmọ, ẹni tí gbogbo eeyan mọ si Sunday Igboho, ṣe fun wọn ni gbèdéke ọjọ meje pere lati fi ipinlẹ Ọyọ silẹ, awọn Fulani ti rawọ ẹgbẹ si ijọba ipinlẹ Ọjọ lati gba awọn lọwọ Igboho. Seriki Fulani, nipinlẹ Ọyọ, Saliu Abdul-Kadiri, lo rawọ ẹbẹ yii lorukọ awọn Fulani ẹgbẹ ẹ lasiko abẹwo ti aṣoju ijọba ipinlẹ naa ṣe si i niluu Igangan lati wo bi nnkan ṣe bajẹ si lasiko rogbodiyan kan to ṣẹlẹ ninu ilu naa lọjọ Ẹtì, Furaidee, to kọja. CP Sunday Odukọya ti i ṣe oludamọran pataki fun Gomina Ṣeyi Makinde ti ipinlẹ Ọyọ lori eto aabo lo ṣoju gomina ninu abẹwo ọhun lọsan-an ọjọ Ajé, Mọnde, ọsẹ yii. Tẹ o ba gbagbe, lọjọ Furaidee to kọja ni Sunday Igboho lọọ ba ọba awọn Fulani sọrọ lati kilọ fun awọn eeyan ẹ lati dẹkun pipa ati jiji awọn Yoruba gbe, to si fún wọn ní gbedeke ọjọ meje lati fi ipinlẹ Ọyọ silẹ bi ikillọ naa ko ba ba wọn lara mu. Ohun ti ALAROYE kọ gbọ ni pe lẹyin ti Igboho lọ tan lawọn Fulani kan bẹrẹ si i fapa janu, ti wọn si ṣa awọn agbẹ meji kan ti wọn n dari bọ jẹẹjẹ lati inu oko wọn ladaa pa. Ṣeun lorukọ ọkan ninu awọn agbẹ ti awọn Fulani ṣe bẹẹ ran lọ sọrun apandodo. Ọmọ agboole Alagbogbo, niluu Igangan, ni wọn pe e. Ṣugbọn lasiko abẹwo awọn aṣoju ijọba ipinlẹ Ọyọ, ọba awọn Fulani sọ pe awọn to tẹle Igboho lẹyin ni wọn da wahala silẹ.


Tẹ o ba gbagbe, lọjọ Furaidee to kọja ni Sunday Igboho lọọ ba ọba awọn Fulani sọrọ lati kilọ fun awọn eeyan ẹ lati dẹkun pipa ati jiji awọn Yoruba gbe, to si fún wọn ní gbedeke ọjọ meje lati fi ipinlẹ Ọyọ silẹ bi ikillọ naa ko ba ba wọn lara mu. Ohun ti ALAROYE kọ gbọ ni pe lẹyin ti Igboho lọ tan lawọn Fulani kan bẹrẹ si i fapa janu, ti wọn si ṣa awọn agbẹ meji kan ti wọn n dari bọ jẹẹjẹ lati inu oko wọn ladaa pa. Ṣeun lorukọ ọkan ninu awọn agbẹ ti awọn Fulani ṣe bẹẹ ran lọ sọrun apandodo. Ọmọ agboole Alagbogbo, niluu Igangan, ni wọn pe e. Ṣugbọn lasiko abẹwo awọn aṣoju ijọba ipinlẹ Ọyọ, ọba awọn Fulani sọ pe awọn to tẹle Igboho lẹyin ni wọn da wahala silẹ. Gẹgẹ bo ṣe sọ, “Nirọlẹ ọjọ Furaidee ni mo ri i ti awọn ọkọ kan to tẹle ara wọn wọ Igangan ti wọn si bẹrẹ si i beere pe nibo nile Seriki Fulani? Ile Seriki Fulani da? “Bi ọkan ninu wọn ṣe sọrọ niyẹn, o ni Sunday Igboho lo waa ba ẹ lalejo, mo si mọ pe wa a ti máa gburoo ẹ tẹlẹ bó ò ba tiẹ tí ì rí i ri.


Gẹgẹ bo ṣe sọ, “Nirọlẹ ọjọ Furaidee ni mo ri i ti awọn ọkọ kan to tẹle ara wọn wọ Igangan ti wọn si bẹrẹ si i beere pe nibo nile Seriki Fulani? Ile Seriki Fulani da? “Bi ọkan ninu wọn ṣe sọrọ niyẹn, o ni Sunday Igboho lo waa ba ẹ lalejo, mo si mọ pe wa a ti máa gburoo ẹ tẹlẹ bó ò ba tiẹ tí ì rí i ri. “O ni awọn waa kilọ fun mi ni, pe ki awọn eeyan mi yee pa awọn Yoruba. Nibi ti mo ti ni ki n maa sọ fun un pe awa Fulani ki i ṣe oniwahala, ati pe laipẹ yii ni wọn mu awọn Yoruba kan naa fun ẹsun ijinigbe, afi lojiji ti mo gbọ pau! pau!


“O ni awọn waa kilọ fun mi ni, pe ki awọn eeyan mi yee pa awọn Yoruba. Nibi ti mo ti ni ki n maa sọ fun un pe awa Fulani ki i ṣe oniwahala, ati pe laipẹ yii ni wọn mu awọn Yoruba kan naa fun ẹsun ijinigbe, afi lojiji ti mo gbọ pau! pau! ti awọn kan yinbọn. “Lẹyin naa ni Igboho funra rẹ jade siwaju to sọ pe òun fún wa lọjọ meje pere lati fi ipinlẹ Ọyọ silẹ. O waa fi ibọn sẹnu, o fi Ogun bura pe ti a ba dagunla si gbedeke ọjọ meje ti oun fun wa yii, nnkan ti oun máa fi oju wa rí kọ ni i daa.


ti awọn kan yinbọn. “Lẹyin naa ni Igboho funra rẹ jade siwaju to sọ pe òun fún wa lọjọ meje pere lati fi ipinlẹ Ọyọ silẹ. O waa fi ibọn sẹnu, o fi Ogun bura pe ti a ba dagunla si gbedeke ọjọ meje ti oun fun wa yii, nnkan ti oun máa fi oju wa rí kọ ni i daa. “Lẹyin ti wọn lọ tan la ri í pé wọn ti dana sun awọn ile awọn eeyan wa kan. Bẹẹ ni wọn ṣe awọn bíi mẹta kan leṣe.” O waa rọ ijọba ipinlẹ Ọyọ lati waa gba awọn silẹ lọwọ Sunday Igboho nitori lati ọjọ to ti fún awọn ní gbedeke ọjọ meje lọkàn awọn ko ti balẹ mọ, to jẹ pe pẹlu inú-fuu-àyà-fuu lawọn fi n gbe. Aṣoju Gomina Makinde, CP Odukọya waa fi awọn Fulani lọkan balẹ lati maa gbé ìgbé ayé wọn lọ lalaafia nibikibi ti wọn ba wa ni ipinlẹ Ọyọ, niwọn igba ti wọn ko ba ti huwa ọdaran O ni awọn to ba n huwa to lodi sofin nikan ni ko saaye fún ni ipinlẹ naa nitori ijọba ko ni i fi ojuure wo iru wọn.


“Lẹyin ti wọn lọ tan la ri í pé wọn ti dana sun awọn ile awọn eeyan wa kan. Bẹẹ ni wọn ṣe awọn bíi mẹta kan leṣe.” O waa rọ ijọba ipinlẹ Ọyọ lati waa gba awọn silẹ lọwọ Sunday Igboho nitori lati ọjọ to ti fún awọn ní gbedeke ọjọ meje lọkàn awọn ko ti balẹ mọ, to jẹ pe pẹlu inú-fuu-àyà-fuu lawọn fi n gbe. Aṣoju Gomina Makinde, CP Odukọya waa fi awọn Fulani lọkan balẹ lati maa gbé ìgbé ayé wọn lọ lalaafia nibikibi ti wọn ba wa ni ipinlẹ Ọyọ, niwọn igba ti wọn ko ba ti huwa ọdaran O ni awọn to ba n huwa to lodi sofin nikan ni ko saaye fún ni ipinlẹ naa nitori ijọba ko ni i fi ojuure wo iru wọn.


Lẹyin oṣu meji ti ọkọ rẹ ku, wọn ṣa Iya Sunday ladaa pa sinu oko obi n’Ikire

Idowu Akinrẹmi, Ikire Inu Ibanujẹ nla lawọn ẹbi obinrin ẹni ọgọta ọdun ti orukọ rẹ n jẹ Ọmọbọla Adeyẹmọ, tawọn eeyan mọ si Iya Sunday, lagboole Buoye, niluu Ikire, wa bayii, pẹlu bawọn amookunseka ẹda kan ṣe ṣa a pa sinu oko ọkọ rẹ to wa labule Olubadan, n’Ikire, ipinlẹ Ọṣun. Nigba to n ba ALAROYE sọrọ, ẹni to jẹ akọbi oloogbe naa, Niyi Adeyẹmọ, ṣalaye pe iṣẹlẹ naa waye lọjọ Aje, Mọnde, ọjọ kejidinlogun, oṣu kin-in-ni, ọdun yii. O ni lẹyin ti iya oun kuro ni ṣọọṣi laaarọ Mọnde lo gba oko lọ, oun si sọ pe to ba di aago meji ọsan, oun yoo lọọ fi ọkada gbe e loko wa sile. O ni si iyalẹnu oun, nigba toun de oko, inu agbara ẹjẹ loun ba iya oun ti wọn ti ṣa a pa sinu oko obi baba oun. Niyi ni ṣaaju ni ọkunrin kan ti orukọ rẹ n jẹ Afeez Kọlawọle ti fi ada le iya oun kuro ninu oko naa, ko too di pe wọn pada pa a patapata. O fi kun un pe bẹẹ ni wọn si ko owo to wa ninu apo iya naa lọ lẹyin ti wọn pa a tan.


O ni si iyalẹnu oun, nigba toun de oko, inu agbara ẹjẹ loun ba iya oun ti wọn ti ṣa a pa sinu oko obi baba oun. Niyi ni ṣaaju ni ọkunrin kan ti orukọ rẹ n jẹ Afeez Kọlawọle ti fi ada le iya oun kuro ninu oko naa, ko too di pe wọn pada pa a patapata. O fi kun un pe bẹẹ ni wọn si ko owo to wa ninu apo iya naa lọ lẹyin ti wọn pa a tan. Bakan naa ni Sunday Adeyẹmọ to jẹ ọmọ keji Oloogbe ṣapejuwe iṣẹlẹ naa gẹgẹ bii eyi to ba a lọkan jẹ gidigidi. Sunday ni ọjọ keji, oṣu kọkọkanla, ọdun 2020, ni baba awọn ku, eyi to ṣẹ̀ṣẹ̀ pe oṣu meji. Ko too di pe awọn oṣika ẹda tun pa iya oun lọjọ Aje, Mọnde yii.


Bakan naa ni Sunday Adeyẹmọ to jẹ ọmọ keji Oloogbe ṣapejuwe iṣẹlẹ naa gẹgẹ bii eyi to ba a lọkan jẹ gidigidi. Sunday ni ọjọ keji, oṣu kọkọkanla, ọdun 2020, ni baba awọn ku, eyi to ṣẹ̀ṣẹ̀ pe oṣu meji. Ko too di pe awọn oṣika ẹda tun pa iya oun lọjọ Aje, Mọnde yii. Alukoro Ileeṣẹ ọlọpaa nipinlẹ Ọṣun, Arabinrin Yẹmisi Ọpalọla, fidi iṣẹlẹ naa mulẹ. O ni ọwọ ti tẹ afurasi ọdaran kan torukọ rẹ n jẹ Afeez Kọlawọle, o si ti wa lakolo ọlọpaa n’ Ikire. Ọpalọla lawọn yoo fi afurasi naa ṣọwọ si ileeṣẹ ọlọpaa ipinlẹ Ọṣun fun iwadii siwaju si i.


Alukoro Ileeṣẹ ọlọpaa nipinlẹ Ọṣun, Arabinrin Yẹmisi Ọpalọla, fidi iṣẹlẹ naa mulẹ. O ni ọwọ ti tẹ afurasi ọdaran kan torukọ rẹ n jẹ Afeez Kọlawọle, o si ti wa lakolo ọlọpaa n’ Ikire. Ọpalọla lawọn yoo fi afurasi naa ṣọwọ si ileeṣẹ ọlọpaa ipinlẹ Ọṣun fun iwadii siwaju si i.


Dapọ Abiọdun fofin de tanka epo lati maa gba ori biriiji kaakiri ipinlẹ Ogun

Dada Ajikanje Lati le dẹkun iru ijamba ina to waye niluu Abẹokuta, nipinlẹ Ogun, lọjọ Iṣẹgun, Tusidee, ọsẹ yii, Gomina ipinlẹ naa, Dapo Abiọdun ti ni ijọba ko ni i gba awọn dẹrẹba to ba gbe tanka epo laaye lati maa kọja lori awọn biriiji kaakiri ipinlẹ naa. Owo itanran to lagbara lo ni yoo wa fun awọn ti wọn ba kọti ikun si ofin yii lati ileeṣẹ to n ri si igbokegbodo ọkọ nipinlẹ Ogun. Igbesẹ yii ko ṣeyin ina buruku kan to jo nigba ti tanka kan sọ ijanu rẹ nu laaarọ kutu ọjọ Iṣẹgun, Tusidee, ọsẹ yii nitosi banki GTB to wa ni Abẹokuta. Lori ikanni Instagraamu rẹ ni Abiọdun ti sọrọ naa lẹyin to ṣabẹwo sibi tiṣẹlẹ naa ti waye. Gomina ni, ‘‘Nigba ti mo ṣe agbeyẹwo iṣẹlẹ naa, alaye ti wọn ṣe fun mi ni pe ijanu ọkọ epo naa ni ko mu un mọ ti ijamba naa fi waye, to si fi lọọ kọ lu awọn ọkọ kan, eyi to fa akọlukọgba, bi ki i baa si ṣe pe awọn tọrọ kan tete dide si i ni, iba buru ju bayii lọ. ‘‘Awọn dokita akọṣẹmọṣẹ nipa awọn ti wọn ba ni ijamba ina la ranṣẹ si lati ipinlẹ Eko pe ki wọn waa tọju awọn ti ina jo ninu iṣẹlẹ naa.


Lori ikanni Instagraamu rẹ ni Abiọdun ti sọrọ naa lẹyin to ṣabẹwo sibi tiṣẹlẹ naa ti waye. Gomina ni, ‘‘Nigba ti mo ṣe agbeyẹwo iṣẹlẹ naa, alaye ti wọn ṣe fun mi ni pe ijanu ọkọ epo naa ni ko mu un mọ ti ijamba naa fi waye, to si fi lọọ kọ lu awọn ọkọ kan, eyi to fa akọlukọgba, bi ki i baa si ṣe pe awọn tọrọ kan tete dide si i ni, iba buru ju bayii lọ. ‘‘Awọn dokita akọṣẹmọṣẹ nipa awọn ti wọn ba ni ijamba ina la ranṣẹ si lati ipinlẹ Eko pe ki wọn waa tọju awọn ti ina jo ninu iṣẹlẹ naa. Gbogbo awọn to ni ijamba ti mo ṣabẹwo si ni ọsibitu ijọba to wa ni Ijaye, ati ọsibitu ijọba apapọ to wa ni Idi-Aba, la maa san owo itọju wọn. ‘‘Bakan naa ni mo ba awọn mọlẹbi awọn eeyan mẹfa to padanu ẹmi wọn ninu ijamba naa kẹdun.’’ Aarọ ọjọ Iṣẹgun, Tusidee yii, ni ijamba ina naa ṣẹlẹ, nibi ti eeyan mẹfa ti ku, ti ọpọ mọtọ si jona gburu gburu.


Gbogbo awọn to ni ijamba ti mo ṣabẹwo si ni ọsibitu ijọba to wa ni Ijaye, ati ọsibitu ijọba apapọ to wa ni Idi-Aba, la maa san owo itọju wọn. ‘‘Bakan naa ni mo ba awọn mọlẹbi awọn eeyan mẹfa to padanu ẹmi wọn ninu ijamba naa kẹdun.’’ Aarọ ọjọ Iṣẹgun, Tusidee yii, ni ijamba ina naa ṣẹlẹ, nibi ti eeyan mẹfa ti ku, ti ọpọ mọtọ si jona gburu gburu.


Inu oṣu keji lawọn akẹkọọ Fasiti Ọbafẹmi Awolọwọ yoo pada sileewe

Florence Babaṣọla Awọn alaṣẹ ileewe Obafemi Awolowo University, Ileefe, ti kede pe ọjọ keje, oṣu keji, ọdun yii, lawọn akẹkọọ kan yoo pada sileewe. Ninu atẹjade kan ti Akọwe ileewe naa, Arabinrin Omosule, fi sita lo ti ṣalaye pe ki i ṣe gbogbo akẹkọọ ni yoo pada sinu ọgba, ori ẹrọ-ayelujara lawọn yooku yoo ti maa kẹkọọ wọn. Awọn ti yoo pada sinu ọgba ileewe naa ni awọn akẹkọọ ti wọn wa nipele aṣekagba ni Faculty of Pharmacy, Clinical Student, ti wọn wa ni College of Health Sciences, atawọn Faculty of Agriculture. Ọmọṣule fi kun un pe awọn alaṣẹ ti fagi le saa ikẹkọọ 2020/2021, o si pọn dandan fun awọn akẹkọọ ati olukọ lati tẹle gbogbo ilana idena ajakalẹ arun Koronafairọọsi. O ni ibomu lilo ṣe pataki, bẹẹ ni ko gbọdọ si ifarakanra nibikibi. Wọn gbọdọ maa fọ ọwọ wọn pẹlu ọṣẹ loorekoore, ki wọn si maa fi sanitaisa sọwọ.


Nitori ọrọ ti ko to nnkan, Falana lu mọlẹbi ẹ pa sinu oko l’Ayetoro

Isaau Falana, ẹni ọdun marundinlọgọta (55), ko le sun ile ẹ mọ bayii, idi ni pe ẹka to n ri si ipaniyan ni wọn fi i pamọ si latari mọlẹbi ẹ, Badmus Rafiu, to lu pa nitori iyẹn dana sungbo nítòsi oko Ishau. Ọjọ kẹrinla, oṣu kin-in-ni, ọdun 2021 yii, lọwọ ba Ishau, iyẹn lẹyin to jẹwọ fawọn ọlọpaa teṣan Ayetoro to lọọ mu un, pe oun fi okun de Rafiu lọ́wọ́ atẹsẹ, oun si bẹrẹ si i figi lu u titi to fi daku, oun si fi i silẹ sibẹ, oun gba ile lọ ni toun. Nigba to n dahun idi to fi lu ẹni to jẹ famili rẹ daku, to fi di pe iyẹn ku sibẹ, Falana sọ pe oko awọn kan to wa ni Oluwaṣogo, lagbegbe Ijaka Isalẹ, ni Rafiu dana sun, eyi to wa nitosi oko toun. Afurasi yii sọ pe ohun to dija laarin oun ati ẹ niyẹn, tawọn fi bẹrẹ si i ja, toun si de e lọwọ atẹsẹ, toun n fi igi lu u titi to fi daku. O ni ṣugbọn oun ko mọ pe yoo ku. Ko sẹni to mọ pe Rafiu ti ku sinu oko, iya rẹ lo lọ soko naa lọjọ keji to ba oku ọmọ rẹ nibẹ.


Afurasi yii sọ pe ohun to dija laarin oun ati ẹ niyẹn, tawọn fi bẹrẹ si i ja, toun si de e lọwọ atẹsẹ, toun n fi igi lu u titi to fi daku. O ni ṣugbọn oun ko mọ pe yoo ku. Ko sẹni to mọ pe Rafiu ti ku sinu oko, iya rẹ lo lọ soko naa lọjọ keji to ba oku ọmọ rẹ nibẹ. Lẹyin naa ni aburo oloogbe to mọ nipa iṣẹlẹ naa lọọ fẹjọ sun ni teṣan Ayetoro, ti wọn fi lọọ mu Falana to si jẹwọ ohun to ṣe. Iwa ipaniyan to hu naa lo mu un wa latimọle bayii, ibẹ ni yoo si gba de kootu, gẹgẹ bi DSP Abimbọla Oyeyẹmi, Alukoro ọlọpaa nipinlẹ Ogun, ṣe wi.


Lẹyin naa ni aburo oloogbe to mọ nipa iṣẹlẹ naa lọọ fẹjọ sun ni teṣan Ayetoro, ti wọn fi lọọ mu Falana to si jẹwọ ohun to ṣe. Iwa ipaniyan to hu naa lo mu un wa latimọle bayii, ibẹ ni yoo si gba de kootu, gẹgẹ bi DSP Abimbọla Oyeyẹmi, Alukoro ọlọpaa nipinlẹ Ogun, ṣe wi.


Nitori to ra ẹru ole, adajọ sọ igbakeji kọmiṣanna ọlọpaa sẹwọn gbere l’Ekiti

Dada Ajikanje Ilẹ-ẹjọ giga kan niluu Ado-Ekiti, nipinlẹ Ekiti, ti ju igbakeji kọmiṣanna ọlọpaa kan, Okubo Aboye, sẹwọn gbere. Ọkọ ti awọn ajinigbe ji gbe ni wọn lo ra, bo tilẹ jẹ pe o mọ pe ẹru ole ni. ALAROYE gbọ pe mẹkaniiki rẹ, Niyi Ibrahim Afọlabi, lo ta mọto naa fun un, awọn mejeeji si ni adajọ ju sẹwọn gbere. Agbefọba to ṣiṣẹ iwadii lori ẹjọ naa, Felix Awoniyi, sọ pe awọn eeyan naa ko nnkan ija oloro, wọn si da ọkunrin kan, Moses Agori, lọna, wọn gba mọto nidii rẹ. Mọto ọhun ni awọn agbofinro fi imọ ẹrọ wadii rẹ, ti wọn si ba a ninu ọgba ile Okubo. Ọkunrin naa ko jiyan rara nigba ti awọn agbofinro ko o loju, o ni mẹkaniiki oun lo ta mọto naa foun.


Agbefọba to ṣiṣẹ iwadii lori ẹjọ naa, Felix Awoniyi, sọ pe awọn eeyan naa ko nnkan ija oloro, wọn si da ọkunrin kan, Moses Agori, lọna, wọn gba mọto nidii rẹ. Mọto ọhun ni awọn agbofinro fi imọ ẹrọ wadii rẹ, ti wọn si ba a ninu ọgba ile Okubo. Ọkunrin naa ko jiyan rara nigba ti awọn agbofinro ko o loju, o ni mẹkaniiki oun lo ta mọto naa foun. Awọn ajinigbe yii lo gbe mọto ọhun fun Niyi Afọlabi to jẹ mẹkaniiki Okubo pe ko bawọn ta a, toun fi ta ọkọ ti wọn ji ọhun fun un, bo tilẹ jẹ pe iwadii fidi rẹ mulẹ pe o mọ pe ẹru ole ni. Awoniyi ni iwa ti awọn olujẹjọ hu lodi labẹ ofin iwa ọdaran tipinlẹ naa n lo, bẹẹ lo ni ijiya to gbopọn wa fun un. Adajọ John Adeyẹye ni iwa ijinigbe ti di nnkan nla ni orileede Naijiria, ati pe ko ni i da lati ma ṣe ojuṣẹ awọn nipa fifi iya jẹ ẹni ti aje iru iwa ibajẹ bẹ ẹ ba ṣi mọ lori.


Awọn ajinigbe yii lo gbe mọto ọhun fun Niyi Afọlabi to jẹ mẹkaniiki Okubo pe ko bawọn ta a, toun fi ta ọkọ ti wọn ji ọhun fun un, bo tilẹ jẹ pe iwadii fidi rẹ mulẹ pe o mọ pe ẹru ole ni. Awoniyi ni iwa ti awọn olujẹjọ hu lodi labẹ ofin iwa ọdaran tipinlẹ naa n lo, bẹẹ lo ni ijiya to gbopọn wa fun un. Adajọ John Adeyẹye ni iwa ijinigbe ti di nnkan nla ni orileede Naijiria, ati pe ko ni i da lati ma ṣe ojuṣẹ awọn nipa fifi iya jẹ ẹni ti aje iru iwa ibajẹ bẹ ẹ ba ṣi mọ lori. O ni gbogbo ẹri to wa niwaju oun fi han pe igbakeji kọmiṣanna ọlọpaa naa mọ pe ẹru ole ni ọkọ ti wọn ta fun un. Nidii eyi, oun sọ ọ si ẹwọn gbere. Bakan naa ni adajọ ju Solomon Ayodele Ọbamoyegun (39), Fẹmi Omiawe (40), Damilọla Ọbamoyegun (20), Bọsẹ Sade Ajayi, (30), George Lucky, (35), Chukuwa Nnamani (22), ati Sunday Ogunlẹyẹ (45), sẹwọn ọdun marun-un lai si owo itanran fun ẹsun ijinigbe.


O ni gbogbo ẹri to wa niwaju oun fi han pe igbakeji kọmiṣanna ọlọpaa naa mọ pe ẹru ole ni ọkọ ti wọn ta fun un. Nidii eyi, oun sọ ọ si ẹwọn gbere. Bakan naa ni adajọ ju Solomon Ayodele Ọbamoyegun (39), Fẹmi Omiawe (40), Damilọla Ọbamoyegun (20), Bọsẹ Sade Ajayi, (30), George Lucky, (35), Chukuwa Nnamani (22), ati Sunday Ogunlẹyẹ (45), sẹwọn ọdun marun-un lai si owo itanran fun ẹsun ijinigbe.


Eeyan mẹta ku nibi ijamba ina to ṣẹlẹ l’Abẹokuta

Adefunkẹ Adebiyi, Abẹokuta Eeyan mẹta, mọto marun-un ati ọkada meji lo jona deeru laaarọ ọjọ Iṣẹgun, ọjọ kọkandinlogun, oṣu kin-in-ni, ọdun yii, nigba ti tanka to gbe epo bẹntiroolu padanu ijanu ẹ lasiko to n sọkalẹ lori biriiji Kutọ, nitosi banki GTB, l’Abẹokuta. Gẹgẹ bawọn tiṣẹlẹ yii ṣoju wọn ṣe ṣalaye, wọn ni nnkan bii aago mẹjọ aarọ ni ijamba yii waye. Nigba ti tanka epo naa fẹẹ sọkalẹ lori afara naa ni ijanu rẹ ko mu un mọ, bo ṣe ṣubu niyẹn ti epo inu ẹ danu, ni ina nla ba sọ. Awọn eeyan to wa nitosi, mọto ti wọn paaki sibẹ pẹlu ọkada ni ina ọhun ka mọ, to si jo wọn pa. Bẹẹ ni wọn ni awọn mi-in tun fara pa. Kọmandanti Ahmed Umar, ọga FRSC nipinlẹ Ogun, fidi iṣẹlẹ yii mulẹ. O ni eeyan mẹta lo ku loootọ, ọpọ lo si fara pa nigba tọwọ ina ọhun ba wọn. Ọsibitu FMC to wa n’Idi-Aba, l’Abẹokuta, lo ni wọn ko awọn to ṣalaisi atawọn to ṣeṣe naa lọ.


Awọn eeyan to wa nitosi, mọto ti wọn paaki sibẹ pẹlu ọkada ni ina ọhun ka mọ, to si jo wọn pa. Bẹẹ ni wọn ni awọn mi-in tun fara pa. Kọmandanti Ahmed Umar, ọga FRSC nipinlẹ Ogun, fidi iṣẹlẹ yii mulẹ. O ni eeyan mẹta lo ku loootọ, ọpọ lo si fara pa nigba tọwọ ina ọhun ba wọn. Ọsibitu FMC to wa n’Idi-Aba, l’Abẹokuta, lo ni wọn ko awọn to ṣalaisi atawọn to ṣeṣe naa lọ. Umar lawọn ko ti i mọ ohun to fa ina ojiji yii, o lawọn ṣi n ṣewadii ẹ ni. Bakan naa ni Kọmiṣanna fawọn akanṣe iṣẹ nipinlẹ Ogun, Ọnarebu Fẹmi Ogunbanwo to ṣabẹwo sibi iṣẹlẹ naa sọ pe ijọba yoo duro de aabọ iwadii awọn ajọ kọọkan ti ọrọ yii kan kawọn too ṣalaye kikun lori ẹ. O fi kun un pe ijọba yoo sanwo itọju awọn to fara pa nibẹ, nitori iṣẹlẹ naa ti de etiigbọ Gomina Dapọ Abiọdun.


Umar lawọn ko ti i mọ ohun to fa ina ojiji yii, o lawọn ṣi n ṣewadii ẹ ni. Bakan naa ni Kọmiṣanna fawọn akanṣe iṣẹ nipinlẹ Ogun, Ọnarebu Fẹmi Ogunbanwo to ṣabẹwo sibi iṣẹlẹ naa sọ pe ijọba yoo duro de aabọ iwadii awọn ajọ kọọkan ti ọrọ yii kan kawọn too ṣalaye kikun lori ẹ. O fi kun un pe ijọba yoo sanwo itọju awọn to fara pa nibẹ, nitori iṣẹlẹ naa ti de etiigbọ Gomina Dapọ Abiọdun.


Wọn ti sinku Agboọla, agbẹ aladaa-nla ti awọn ajinigbe yinbọn pa n’Ibadan

Ọlawale Ajao, Ibadan Lẹyin ọsẹ meji ti awọn ajinigbe yinbọn pa a, wọn ti sinku Oluwọle Agboọla, agbẹ aladaa-nla ti awọn olubi ẹda ran lọ sọrun apandodo. Tẹ o ba gbagbe, lọjọ Aje, Mọnde, ọjọ kejidinlọgbọn, oṣu kejila, ọdun 2020 yii, lawọn gende ọkunrin mẹfa kan ti wọn mura bii ọmọ ogun orileede yii ya wọnu oko baba naa to wa lọna Abule Nagbede, lagbegbe Mọniya, n’Ibadan, ti wọn si fipa mu un wọ inu igbo lọ niṣeju awọn oṣiṣẹ ẹ. Ni nnkan bii ọjọ mẹwaa lẹyin naa, lọjọ kejila, oṣu kin-in-ni, ọdun 2021 yii, ni wọn ri oku ẹ ninu igbo, nibi kan ti ko jinna pupọ si inu oko ẹ ti wọn ti ji i gbe. Bẹẹ, awọn ajinigbe ọhun ti ṣeleri fawọn ẹbi Agboọla pe awọn maa fi ẹni wọn silẹ bi wọn ba le san miliọnu meji Naira (₦2m). Ṣugbọn lẹyin ti wọn gbowo ọhun lọwọ wọn tan ni wọn papa yinbọn pa ọkunrin to kẹkọọ gboye giga ni Fasiti Ibadan (UI) yii. Lọsan-an ọjọ Abamẹta, Satide, to kọja, ni wọn sinku ẹ nilana ti onigbagbọ.


Bẹẹ, awọn ajinigbe ọhun ti ṣeleri fawọn ẹbi Agboọla pe awọn maa fi ẹni wọn silẹ bi wọn ba le san miliọnu meji Naira (₦2m). Ṣugbọn lẹyin ti wọn gbowo ọhun lọwọ wọn tan ni wọn papa yinbọn pa ọkunrin to kẹkọọ gboye giga ni Fasiti Ibadan (UI) yii. Lọsan-an ọjọ Abamẹta, Satide, to kọja, ni wọn sinku ẹ nilana ti onigbagbọ. Ṣaaju, iyẹn lọjọ Ẹtì, Furaidee, to koja, ni wọn ṣe isin ẹyẹ ikẹyin fun un nileejọsin New Convenant Church, to wa laduugbo Jericho, n’Ibadan. Ẹni ọdun mejidinlaaadọta l’Ọgbẹni Oluwole nigba ti awọn olubi ẹda yinbọn pa a. Iyawo kan, Abilekọ Funmi Ọnadepo-Agboọla, pẹlu ọmọ mẹta ti gbogbo won jẹ ọkunrin loloogbe náà fi saye wọ kaa ilẹ lọ.


Ṣaaju, iyẹn lọjọ Ẹtì, Furaidee, to koja, ni wọn ṣe isin ẹyẹ ikẹyin fun un nileejọsin New Convenant Church, to wa laduugbo Jericho, n’Ibadan. Ẹni ọdun mejidinlaaadọta l’Ọgbẹni Oluwole nigba ti awọn olubi ẹda yinbọn pa a. Iyawo kan, Abilekọ Funmi Ọnadepo-Agboọla, pẹlu ọmọ mẹta ti gbogbo won jẹ ọkunrin loloogbe náà fi saye wọ kaa ilẹ lọ.


Ọmọ ẹgbẹ okunkun mẹjọ wọ gau n’Ifọ, lẹyin iku ọkan ninu wọn ti wọn yinbọn pa

Adefunkẹ Adebiyi,Abẹokuta Ọmọ to ni iya oun ko ni i sun, oun naa ko ni i foju ba oorun lọrọ awọn ọmọ ẹgbẹ okunkun kaakiri ipinlẹ Ogun ati awọn ọlọpaa. Mẹjọ ninu awọn ẹlẹgbẹ dudu naa lawọn ọlọpaa tun mu lọjọ Aiku, Sannde, ọsẹ yii, lẹyin wahala ti wọn fa, ti ọkan ninu wọn ti wọn pe orukọ ẹ ni Ọfada, fi ku iku ibọn. Bo tilẹ jẹ pe ibudo ọtọọtọ lọwọ ti ba awọn gende ẹlẹgbẹ okunkun Aye ati Ẹyẹ yii, sibẹ, wọn jẹwọ pe ija agba lawọn n ja, to fi di pe Ọfada ba wahala naa lọ. Awọn tọwọ ba lọjọ Aiku naa ree gẹgẹ bi Alukoro ọlọpaa nipinlẹ yii, DSP Abimbọla Oyeyẹmi, ṣe darukọ wọn: Sọji Ọlamilekan; ẹni ọdun mọkandinlọgbọn, Shobande Ọlalekan; ẹni ọdun mẹrindinlọgbọn, ati Solomon Fadebi; ẹni ọdun mẹtalelọgbọn. Iyana Coker ni wọn ti mu awọn mẹta yii. Awọn mẹta yii ni wọn sọ fawọn ọlọpaa pe awọn yooku tawọn jọ n ṣe ẹgbẹ okunkun ti wa lagbegbe Osuke, Onipaanu, l’Ọta, nibi ti wọn ti n ṣeto bi wọn yoo ṣe tun ja ija mi-in ti wahala yoo tun ba awọn araadugbo.


Awọn tọwọ ba lọjọ Aiku naa ree gẹgẹ bi Alukoro ọlọpaa nipinlẹ yii, DSP Abimbọla Oyeyẹmi, ṣe darukọ wọn: Sọji Ọlamilekan; ẹni ọdun mọkandinlọgbọn, Shobande Ọlalekan; ẹni ọdun mẹrindinlọgbọn, ati Solomon Fadebi; ẹni ọdun mẹtalelọgbọn. Iyana Coker ni wọn ti mu awọn mẹta yii. Awọn mẹta yii ni wọn sọ fawọn ọlọpaa pe awọn yooku tawọn jọ n ṣe ẹgbẹ okunkun ti wa lagbegbe Osuke, Onipaanu, l’Ọta, nibi ti wọn ti n ṣeto bi wọn yoo ṣe tun ja ija mi-in ti wahala yoo tun ba awọn araadugbo. Kia lawọn ọlọpaa mu ọna Osuke pọn, nibẹ lọwọ ti ba Balogun Oluwaṣeun; ẹni ọdun mejilelogun, Joseph Onwe; ẹni ọdun mẹrinlelogun, Peter Rapheal; ẹni ọdun mejilelogun, ati Yusuf Emmanuel; ẹni ọdun mẹrindinlọgbọn. Awọn wọnyi tilẹ n ṣepade lọwọ ninu igbo ni kọwọ too ba wọn, gẹgẹ bi Alukoro ọlọpaa ṣe fidi ẹ mulẹ f’ALAROYE. Tọheeb Ọlọrunkẹmi lawọn ọlọpaa mu ṣikẹjọ, nibi to ti n gba itọju lọwọ nitori ọta ibọn to ba a lawọn agbofinro ti mu un labule Arobiye, l’Ọta, ẹni ọdun mejilelogun ni.


Kia lawọn ọlọpaa mu ọna Osuke pọn, nibẹ lọwọ ti ba Balogun Oluwaṣeun; ẹni ọdun mejilelogun, Joseph Onwe; ẹni ọdun mẹrinlelogun, Peter Rapheal; ẹni ọdun mejilelogun, ati Yusuf Emmanuel; ẹni ọdun mẹrindinlọgbọn. Awọn wọnyi tilẹ n ṣepade lọwọ ninu igbo ni kọwọ too ba wọn, gẹgẹ bi Alukoro ọlọpaa ṣe fidi ẹ mulẹ f’ALAROYE. Tọheeb Ọlọrunkẹmi lawọn ọlọpaa mu ṣikẹjọ, nibi to ti n gba itọju lọwọ nitori ọta ibọn to ba a lawọn agbofinro ti mu un labule Arobiye, l’Ọta, ẹni ọdun mejilelogun ni. Eyi lawọn nnkan tawọn ọlọpaa sọ pe awọn ri gba lọwọ awọn gende naa: Ibọn ilewọ ibilẹ kan, ọta ibọn ti wọn ko ti i yin mẹfa, foonu oriṣii mẹrin, fila dudu kan ati baagi kekere kan. Wọn ti gbe oku Ọfada tibọn pa lọ si mọṣuari, wọn si ti ko awọn tọwọ ba laaye yii naa lọ sẹka ọtẹlemuyẹ fun


Eyi lawọn nnkan tawọn ọlọpaa sọ pe awọn ri gba lọwọ awọn gende naa: Ibọn ilewọ ibilẹ kan, ọta ibọn ti wọn ko ti i yin mẹfa, foonu oriṣii mẹrin, fila dudu kan ati baagi kekere kan. Wọn ti gbe oku Ọfada tibọn pa lọ si mọṣuari, wọn si ti ko awọn tọwọ ba laaye yii naa lọ sẹka ọtẹlemuyẹ fun


Lasiko ayajọ aadọta ọdun lori oye, Ọba Adeyẹmi fun Ajobiewe ni jiipu tuntun

Dada Ajikanje Beeyan gun ẹṣin ninu kunrin Apẹsa ti wọn n pe ni Sulaiman Ayilara Ajobiewe, tọhun ko ni i kọsẹ. Eyi ko sẹyin bi Alaafin Ọyọ, Ọba Lamidi Ọlayiwọla Adeyẹmi ṣe fi ẹbun ọkọ jiipu ta ọkunrin naa lọrẹ lasiko ti ọba alade naa n ṣe ayẹyẹ aadọta ọdun to ti gori itẹ awọn baba rẹ. Ọkunrin yii ko le pa idunnu rẹ mọra pẹlu bo ṣe mu oriki Alaafin bọnu, to bẹrẹ si i ki i ni mẹsan-an mẹwaa fun oore to ṣe fun un yii. Bi baba naa ṣe tobi to lo ṣe dọbalẹ gbalaja, to n yiraa nilẹ, to si n dupẹ lọwọ Ọba Adeyẹmi. Ki i ṣe oun nikan ni Iku Babayeye ta lọrẹ o. Ọpọ eeyan lo gba ẹbun loriṣiiriṣii, bẹẹ lo si tun fi oye da awọn eeyan lọla.


Awọn eeyan bara jẹ gidigidi nibi isinku Oriṣabunmi ni Kwara

Aderounmu Kazeem Bii omi lawọn eeyan ṣe ya wọ ilu kan ti wọn n pe ni Ọlla, nijọba ibilẹ Isin, nipinlẹ Kwara, lọjọ Aje, Mọde, ọsẹ yii nigba ti wọn gbe oku gbajumọ oṣere tiata nni, Fọlakẹ Arẹmu, waa sin siluu ọhun. Pẹlu omije loju ni wọn fi gbe obinrin oṣere yii wọ kaa ilẹ lọ lẹyin isin ranpẹ ti wọn ṣe fun un. Ọkan lara gbajumọ oṣere tiata, to tun jẹ apẹsa, Ọgbẹni Abdullahi Atọlagbe, ẹni tawọn eeyan tun mọ si AMJA to wa nibi isinku naa ṣalaye fun ALAROYE pe “Niṣe lawọn eeyan bara jẹ gidi gan-an, ti ibanujẹ si han loju kaluku pẹlu. Oṣere nla ti awọn eeyan ko ni i gbagbe bọrọ ni Oriṣabunmi, bẹẹ ni wọn ṣẹyẹ nla fun un, ki wọn too gbe e sinu saare.” Ọkunrin yii fi kun un pe pupọ ninu awọn oṣere tiata Yoruba ti wọn wa niluu Ibadan, ipinlẹ Ọyọ, ni wọn wa nibẹ lati ṣeyẹ ikẹyin fun un, bẹẹ lawọn ti Kwara, eyi ti Alhaji Fatai Adeniyi Dan Kazeem ṣaaju wọn wa naa ko gbẹyin rara. Lọjọ Aje, Mọnde, ni wọn gbe oku Oriṣabunmi kuro niluu Ibadan, ipinlẹ Ọyo. Iwo Road, niluu Ibadan, ni awọn oṣere ẹgbẹ ẹ atawọn mọlẹbi ti pade, ti wọn si fori le ipinlẹ Kwara pẹlu oku akọni obinrin yii.


Oṣere nla ti awọn eeyan ko ni i gbagbe bọrọ ni Oriṣabunmi, bẹẹ ni wọn ṣẹyẹ nla fun un, ki wọn too gbe e sinu saare.” Ọkunrin yii fi kun un pe pupọ ninu awọn oṣere tiata Yoruba ti wọn wa niluu Ibadan, ipinlẹ Ọyọ, ni wọn wa nibẹ lati ṣeyẹ ikẹyin fun un, bẹẹ lawọn ti Kwara, eyi ti Alhaji Fatai Adeniyi Dan Kazeem ṣaaju wọn wa naa ko gbẹyin rara. Lọjọ Aje, Mọnde, ni wọn gbe oku Oriṣabunmi kuro niluu Ibadan, ipinlẹ Ọyo. Iwo Road, niluu Ibadan, ni awọn oṣere ẹgbẹ ẹ atawọn mọlẹbi ti pade, ti wọn si fori le ipinlẹ Kwara pẹlu oku akọni obinrin yii. Ẹni ọgọta ọdun ni wọn pe oloogbe yii lasiko to jade laye. Bẹẹ la gbọ pe wọn ti sin awọn mọlẹbi ẹ mejeeji; ẹgbọn ẹ, Steve Oniṣọla, ati aburo ẹ, Janet Ademọla, ti wọn ku ninu ọsẹ kan naa ti Oriṣabunmi jade laye. Pupọ ninu awọn oṣere ti wọn wa niluu Ibadan bii Tọwọdun, Ogunjimi atawọn mi-in ni wọn wa nibi isinku ẹ, ohun ti kaluku si n sọ ni pe obinrin naa gbiyanju daadaa nidii iṣẹ sinima Yoruba, ati pe ipa manigbagbe to ko lawọn eeyan yoo maa ranti laelae.


Ẹni ọgọta ọdun ni wọn pe oloogbe yii lasiko to jade laye. Bẹẹ la gbọ pe wọn ti sin awọn mọlẹbi ẹ mejeeji; ẹgbọn ẹ, Steve Oniṣọla, ati aburo ẹ, Janet Ademọla, ti wọn ku ninu ọsẹ kan naa ti Oriṣabunmi jade laye. Pupọ ninu awọn oṣere ti wọn wa niluu Ibadan bii Tọwọdun, Ogunjimi atawọn mi-in ni wọn wa nibi isinku ẹ, ohun ti kaluku si n sọ ni pe obinrin naa gbiyanju daadaa nidii iṣẹ sinima Yoruba, ati pe ipa manigbagbe to ko lawọn eeyan yoo maa ranti laelae.


Ọwọ tẹ tọkọ-tiyawo ti wọn fọ ṣọọbu oniṣọọbu niluu Gbọngan

Florence Babaṣọla Ọwọ awọn eeyan agbegbe ọja Olufi, niluu Gbọngan, nipinlẹ Ọṣun, ti tẹ tọkọ-tiyawo kan, Isiaka Yinusa ati Ọla, lori ẹsun ole jija. Aago mẹfa idaji Aje, Mọnde, lawọn mejeeji jalẹkun ṣọọbu kan ninu ọja naa, ti wọn si ji ọpọlọpọ ohun tẹnu n jẹ bii irẹsi, ẹwa, ororo, gaari, koko gbigbẹ (cocoa beans) ati bẹẹ bẹẹ lọ ninu ṣọọbu obinrin naa. Iwadii ALAROYE fihan pe ọmọ bibi ilu Gbọngan lawọn tọkọ-tiyawo naa, agbegbe Ayepe naa ni wọn si n gbe. Nigba ti ọwọ tẹ awọn mejeeji, a gbọ pe wọn fa wọn le awọn ọlọpaa lọwọ lagọọ wọn to wa ninu ilu naa.


Akeredolu ni ki gbogbo awọn Fulani darandaran kuro ninu igbo ọba l’Ondo laarin ọjọ meje

Jide Kazeem Gomina Rotimi Akeredolu, ti paṣẹ fun gbogbo awọn Fulani darandaran ti wọn n ko maaluu kiri nipinlẹ Ondo lati ko ara wọn kuro ni gbogbo inu igbo to wa nipinlẹ naa laarin ọjọ meje pere. Lori ikanni abẹyẹfo gomina ọhun lo ti fidi ẹ mulẹ pe ijọba oun ko fẹẹ ri maaluu kankan mọ ninu gbogbo igbo ti ijọba ti ya sọtọ, nitori pupọ ninu awọn to n da ẹran kiri yii, janduku ajinigbe ati afẹmiṣofo ni wọn i ṣe. ALAROYE gbọ pe ohun to fa igbesẹ yii ni bi iwa ijinigbe atawọn iwa ọdaran mi-in ṣe n fojoojumọ gbilẹ si i latọwọ awọn janduku darandaran yii l’Ondo. Akeredolu sọ pe o ṣe ni laaanu bi awọn dandaran ti wọn n ko maaluu kiri awọn inu igbo ọhun l’Ondo ṣe n fi iṣẹ darandaran boju, ṣugbọn ti wọn lawọn iwa ijanba buruku ti wọn n ṣe fun araalu atawọn dukia wọn. O ni, “Ni bayii a ti gbe igbesẹ lati fopin si iwa ijinigbe atawọn iwa ọdaran mi-in ti awọn darandaran n hu kaakiri ipinlẹ Ondo, a nigbagbọ pe awọn eeyan wa yoo le ni isinmi. Maaluu ni wọn sọ pe awọn fi n jẹ oko kiri, ṣugbọn oriṣiiriṣii iwa ̀ọdaran lo kun ọwọ awọn kan ninu wọn.


Akeredolu sọ pe o ṣe ni laaanu bi awọn dandaran ti wọn n ko maaluu kiri awọn inu igbo ọhun l’Ondo ṣe n fi iṣẹ darandaran boju, ṣugbọn ti wọn lawọn iwa ijanba buruku ti wọn n ṣe fun araalu atawọn dukia wọn. O ni, “Ni bayii a ti gbe igbesẹ lati fopin si iwa ijinigbe atawọn iwa ọdaran mi-in ti awọn darandaran n hu kaakiri ipinlẹ Ondo, a nigbagbọ pe awọn eeyan wa yoo le ni isinmi. Maaluu ni wọn sọ pe awọn fi n jẹ oko kiri, ṣugbọn oriṣiiriṣii iwa ̀ọdaran lo kun ọwọ awọn kan ninu wọn. “Lati fopin si i, ọjọ meje ni ijọba yii fun kaluku wọn lati kuro ninu gbogbo igbo ti ijọba ya sọtọ nipinlẹ Ondo, , bẹrẹ lati ọjọ aje, Mọnde, ọsẹ yii, a ko fẹẹ ri ọkankan ninu wọn lagbegbe yii mọ. Bẹẹ ni wọn ko gbọdọ maa ko maaluu kiri oju popo ati laarin ilu mọ. Bẹẹ nijọba ti faaye silẹ fawọn ti wọn ba si fẹẹ maa ṣiṣẹ wọn lọ nipinlẹ yii lati forukọ silẹ pẹlu ijọba.” O fi kun un pe, “Ojuṣe ijọba ni lati pese eto aabo to yẹ, ohun ti a si ri ni pe iwa ọdaran bii ijinigbe ati ṣiṣe ẹmi awọn eeyan lofo gbọdọ wa sopin, nitori ẹ gan-an la ṣe fun awọn to n da ẹran kiri yii lọjọ meje, bẹrẹ lati ọjọ Aje, Mọnde, ki wọn ko gbogbo maaluu wọn kuro ninu igbo to wa l’Ondo.


“Lati fopin si i, ọjọ meje ni ijọba yii fun kaluku wọn lati kuro ninu gbogbo igbo ti ijọba ya sọtọ nipinlẹ Ondo, , bẹrẹ lati ọjọ aje, Mọnde, ọsẹ yii, a ko fẹẹ ri ọkankan ninu wọn lagbegbe yii mọ. Bẹẹ ni wọn ko gbọdọ maa ko maaluu kiri oju popo ati laarin ilu mọ. Bẹẹ nijọba ti faaye silẹ fawọn ti wọn ba si fẹẹ maa ṣiṣẹ wọn lọ nipinlẹ yii lati forukọ silẹ pẹlu ijọba.” O fi kun un pe, “Ojuṣe ijọba ni lati pese eto aabo to yẹ, ohun ti a si ri ni pe iwa ọdaran bii ijinigbe ati ṣiṣe ẹmi awọn eeyan lofo gbọdọ wa sopin, nitori ẹ gan-an la ṣe fun awọn to n da ẹran kiri yii lọjọ meje, bẹrẹ lati ọjọ Aje, Mọnde, ki wọn ko gbogbo maaluu wọn kuro ninu igbo to wa l’Ondo.


Ọwọ ọlọpaa tẹ oṣiṣẹ banki atawọn meji mi-in ti wọn digunjale l’Ọṣun

Florence Babaṣọla Ileefowopamọ kan niluu Eko ni Keffi Moses, ẹni ọdun mejidinlogoji, ti n ṣiṣẹ tẹlẹ, asiko wahala Korona la gbọ pe wọn da a duro lọdun to kọja, ṣugbọn ileeṣẹ ọlọpaa ipinlẹ Ọṣun ti ṣafihan rẹ bayii lori ẹsun ole jija. Yatọ si Keffi, awọn afurasi meji mi-in ti ọwọ tun tẹ ni Ọdẹyẹmi Oluwafẹmi, ẹni ọdun mejilelogoji, ati Isah Lawal toun jẹ ẹni ọdun mejidinlọgbọn. Nigba to n ṣafihan wọn, Kọmiṣanna funleeṣẹ ọlọpaa l’Ọṣun, Wale Ọlọkọde, ṣalaye pe ni nnkan bii aago mẹrin idaji ọjọ kẹrinla, oṣu kin-in-ni, ọdun yii ni ọwọ tẹ awọn afurasi mẹtẹẹta yii loju ọna Osu si Ileefẹ. O ni tibọntibọn ni wọn ja ọkọ tirọọki meji gba lọjọ naa. Wọn gba Iveco Truck kan to ni nọmba DTM 19 AX ti awọn nnkan eelo inu ile ti owo rẹ jẹ ọkẹ aimọye miliọnu gba. Bakan naa ni wọn gba DAF 75 Truck to ni nọmba JJI 445 XT ti wọn ko ofifo apo koko si.


O ni tibọntibọn ni wọn ja ọkọ tirọọki meji gba lọjọ naa. Wọn gba Iveco Truck kan to ni nọmba DTM 19 AX ti awọn nnkan eelo inu ile ti owo rẹ jẹ ọkẹ aimọye miliọnu gba. Bakan naa ni wọn gba DAF 75 Truck to ni nọmba JJI 445 XT ti wọn ko ofifo apo koko si. Wọn gba owo to to ẹgbẹrun lọna aadoje naira (#130,000) ati foonu lọwọ awọn ti wọn ba ninu tirọọki mejeeji. Ọlọkọde sọ siwaju pe ni kete ti wọn fi iṣẹlẹ naa to awọn ẹṣọ ITF ati ti ọlọpaa ti wọn wa lagbegbe yẹn leti niṣẹ ti bẹrẹ, ti ọwọ si tẹ awọn afurasi mẹtẹẹta pẹlu bọọsi funfun kan to ni nọmba LSR 214 YC ti wọn fi maa n ṣiṣẹ pẹlu foonu ti wọn ti ji. O ni tiwadii ba ti pari lawọn mẹtẹẹta yoo foju bale ẹjọ.


Wọn gba owo to to ẹgbẹrun lọna aadoje naira (#130,000) ati foonu lọwọ awọn ti wọn ba ninu tirọọki mejeeji. Ọlọkọde sọ siwaju pe ni kete ti wọn fi iṣẹlẹ naa to awọn ẹṣọ ITF ati ti ọlọpaa ti wọn wa lagbegbe yẹn leti niṣẹ ti bẹrẹ, ti ọwọ si tẹ awọn afurasi mẹtẹẹta pẹlu bọọsi funfun kan to ni nọmba LSR 214 YC ti wọn fi maa n ṣiṣẹ pẹlu foonu ti wọn ti ji. O ni tiwadii ba ti pari lawọn mẹtẹẹta yoo foju bale ẹjọ. Bẹẹ lo tun kilọ pe ko si ọdaran ti yoo faraare lọ nipinlẹ Ọṣun.


Bẹẹ lo tun kilọ pe ko si ọdaran ti yoo faraare lọ nipinlẹ Ọṣun.


Wọn ni afẹfẹ idana lo fa ijamba ina to ṣọṣẹ ni Surulere

Faith Adebọla, Eko Ọga agba ajọ to n ri si iṣẹlẹ pajawiri nipinlẹ Eko (LASEMA), Dokita Olufẹmi Oke-Ọsanyintolu, ti ṣalaye pe gaasi idana kan to bu gbamu lojiji lo ṣokunfa ina nla kan to ṣọṣẹ lagbegbe Surulere, nipinlẹ Eko, lopin ọsẹ to kọja yii. Owurọ ọjọ Aje, Mọnde, ni Oke-Ọsanyintolu ṣọrọ naa fawọn oniroyin nigba to n ṣalaye nipa abajade iṣẹ iwadii ti wọn ṣe. O ni ẹri fihan pe ọkan lara awọn ọmọri ati okun ti wọn so mọ agolo afẹfẹ idana naa ti jẹra, to si ti n yọ jo. Bi kinni naa ṣe jo yii lo mu ki afẹfẹ naa gbina lojiji. Ohun to mu ko buru ni pe awọn eeyan to wa lawọn ṣoọbu naa ti lọ sile, to si tun jẹ oru niṣẹlẹ naa waye. Bakan naa lo ni ijọba maa ṣayẹwo sawọn ile ti ina naa kan atawọn ti afẹfẹ ina naa rọ lu, lati mọ boya wọn ṣi bojumu fawọn eeyan lati gbe, tabi wọn ti di ẹgẹrẹmiti.


Bi kinni naa ṣe jo yii lo mu ki afẹfẹ naa gbina lojiji. Ohun to mu ko buru ni pe awọn eeyan to wa lawọn ṣoọbu naa ti lọ sile, to si tun jẹ oru niṣẹlẹ naa waye. Bakan naa lo ni ijọba maa ṣayẹwo sawọn ile ti ina naa kan atawọn ti afẹfẹ ina naa rọ lu, lati mọ boya wọn ṣi bojumu fawọn eeyan lati gbe, tabi wọn ti di ẹgẹrẹmiti. Ṣaaju ni Adele Ọga agba fun ileeṣẹ panapana ipinlẹ Eko, Abilekọ Margaret Adeṣẹyẹ, ti sọ pe iwadii ti n lọ lọwọ lati mọ pato ohun to ṣokunfa iṣẹlẹ to waye loru mọju ọjọ Aiku, Sannde ọhun, ninu eyi ti ọpọ dukia ati ọja ọpọlọpọ miliọnu naira ti ṣegbe. O ni okunkun to kun dudu wa lara ohun to ṣediwọ lati tete mọ ohun to ṣokunfa ina yii, ko si jẹ ko rọrun lati pa a lasiko, tori ọganjọ oru lawọn gba ipe pajawiri nipa iṣẹlẹ buruku ọhun. Adeṣẹyẹ ni loju-ẹsẹ lawọn oṣiṣẹ ileeṣẹ naa lati ọfiisi awọn to wa ni Isọlọ ati Bọlade, ti dahun pada, ti wọn si kapa ina ọhun.


Ṣaaju ni Adele Ọga agba fun ileeṣẹ panapana ipinlẹ Eko, Abilekọ Margaret Adeṣẹyẹ, ti sọ pe iwadii ti n lọ lọwọ lati mọ pato ohun to ṣokunfa iṣẹlẹ to waye loru mọju ọjọ Aiku, Sannde ọhun, ninu eyi ti ọpọ dukia ati ọja ọpọlọpọ miliọnu naira ti ṣegbe. O ni okunkun to kun dudu wa lara ohun to ṣediwọ lati tete mọ ohun to ṣokunfa ina yii, ko si jẹ ko rọrun lati pa a lasiko, tori ọganjọ oru lawọn gba ipe pajawiri nipa iṣẹlẹ buruku ọhun. Adeṣẹyẹ ni loju-ẹsẹ lawọn oṣiṣẹ ileeṣẹ naa lati ọfiisi awọn to wa ni Isọlọ ati Bọlade, ti dahun pada, ti wọn si kapa ina ọhun. Ṣa, o fidi ẹ mulẹ pe ko si ofo ẹmi kankan ninu ijamba yii, bẹẹ ni ko sẹni to farapa.


Ṣa, o fidi ẹ mulẹ pe ko si ofo ẹmi kankan ninu ijamba yii, bẹẹ ni ko sẹni to farapa.


Awọn agbebọn da awọn arinrin-ajo lọna Ẹrin Ijẹṣa, ni wọn ba ko lara wọn lọ

Florence Babaṣọla, Oṣogbo Adari ẹṣọ Amọtẹkun nipinlẹ Ọṣun, Ajagun-fẹyinti Bashir Adewinbi, ti sọ pe titi di asiko ti a n ko iroyin yii jọ, ko sẹni to le sọ ni pato iye awọn arinrin-ajo tawọn agbegbọn ji gbe loju ọna Omoh si Ẹrin-Ijeṣa nijọba ibilẹ Oriade nipinlẹ Ọṣun. Alẹ ọjọ Aiku, Sannde, la gbọ pe awọn agbegbọn naa ya soju titi, ti wọn si da awọn arinrin-ajo naa duro, lẹyin iṣẹju diẹ ni wọn ko diẹ lara wọn lọ sinu igbo to wa lagbegbe Ori Oke Omoh, ti wọn si fi awọn to ku silẹ. Nigba ti Adewinbi n fidi eyi mulẹ, o ni bi awọn ṣe gbọ nipa iṣẹlẹ naa lawọn ẹsọ Amọtẹkun ti fọn sinu igbo naa lati le tu awọn arinrinajo yii silẹ, ati lati le ri awọn ọdaran naa mu. Ninu ọrọ tirẹ, Alukoro ọlọpaa l’Ọṣun, SP Yẹmisi Ọpalọla, ṣalaye pe eeyan meji pere lawọn agbegbọn naa ji gbe lara awọn arinrinajo ọhun, ti wọn si fi awọn to ku silẹ. Ọpalọla sọ pe obitibiti awọn ọlọpaa ni wọn ti wa nibẹ bayii, idaniloju si wa pe ọwọ yoo tẹ awọn agbegbọn ọhun laipẹ. Ẹnikan to n gbe ninu ilu naa to ba ALAROYE sọrọ, ṣugbọn to ni ka forukọ bo oun laṣiiri ṣalaye pe agbegbe naa ti fẹẹ di ẹrujẹjẹ lọwọ awọn agbebọn.


Ninu ọrọ tirẹ, Alukoro ọlọpaa l’Ọṣun, SP Yẹmisi Ọpalọla, ṣalaye pe eeyan meji pere lawọn agbegbọn naa ji gbe lara awọn arinrinajo ọhun, ti wọn si fi awọn to ku silẹ. Ọpalọla sọ pe obitibiti awọn ọlọpaa ni wọn ti wa nibẹ bayii, idaniloju si wa pe ọwọ yoo tẹ awọn agbegbọn ọhun laipẹ. Ẹnikan to n gbe ninu ilu naa to ba ALAROYE sọrọ, ṣugbọn to ni ka forukọ bo oun laṣiiri ṣalaye pe agbegbe naa ti fẹẹ di ẹrujẹjẹ lọwọ awọn agbebọn. O ni ki i ṣe igba akọkọ tiru iṣẹlẹ naa yoo ṣẹlẹ nibẹ niyi, ati pe wọn ti yinbọn fun awọn Amọtẹkun lorita yẹn gan-an ri. O ni ọlọpaa atawọn Amọtẹkun ti wa ninu igbo naa bayii.


O ni ki i ṣe igba akọkọ tiru iṣẹlẹ naa yoo ṣẹlẹ nibẹ niyi, ati pe wọn ti yinbọn fun awọn Amọtẹkun lorita yẹn gan-an ri. O ni ọlọpaa atawọn Amọtẹkun ti wa ninu igbo naa bayii.


Wọn ka awọn baba agbalagba yii mọ ibi ti wọn ti fẹẹ hu oku niboji l’Ondo

Oluṣẹyẹ Iyiade, Akurẹ Awọn baba agbalagba meji kan lọwọ tẹ laaarọ ọjọ Aiku, Sannde, ọsẹ yii, nibi ti wọn ti n gbiyanju ati hu oku olokuu ni iboji awọn Musulumi to wa laduugbo Surulere, niluu Ondo. Ọkan ninu awọn tọwọ tẹ ọhun, Abraham Lasisi, ni wọn lo n sọ iboji oku naa, oun ni wọn lo gbimọ-pọ pẹlu ekeji rẹ, Ọladiran Adegoke, lati lọọ maa yọ awọn ẹya ara oku ti wọn sin sinu ọgba naa. Baba ọlọdẹ ọhun lawọn eeyan kọkọ ṣakiyesi to n rin regberegbe layiika iboji ọhun laaarọ ọjọ naa, igba tawọn eeyan sun mọ ọn lati beere ohun to n wa ni wọn ba ekeji rẹ nibi to ti n gbẹ ilẹ lọwọ lai si oku to fẹẹ sin. Nigba ti wọn si beere ohun to fẹẹ fi ilẹ to n gbẹ laarin ibojì ṣe, esi to fun wọn ni pe ọmọ ọdun meji aabọ kan to ku loun n ba wọn gbẹ ilẹ ibi ti wọn fẹẹ sin in si. Ohun to kọkọ sọ fun wọn ní pe oku ọmọ naa wa ni mọsuari ileewosan ijọba to wa niluu Ondo, nigba ti wọn si fẹẹ fipa mu un pe ko mu awọn lọ sibẹ, ṣe lo tun yi ọrọ rẹ pada to ni wọn ti lọọ sin ọmọde naa si ẹgbẹ ile awọn obi rẹ. Ọrọ awọn mejeeji ti ko ba ara mu lo bi awọn ọdọ to wa nibi iṣẹlẹ ọhun ninu tí wọn fi bẹrẹ si i po ẹkọ iya fun wọn.


Nigba ti wọn si beere ohun to fẹẹ fi ilẹ to n gbẹ laarin ibojì ṣe, esi to fun wọn ni pe ọmọ ọdun meji aabọ kan to ku loun n ba wọn gbẹ ilẹ ibi ti wọn fẹẹ sin in si. Ohun to kọkọ sọ fun wọn ní pe oku ọmọ naa wa ni mọsuari ileewosan ijọba to wa niluu Ondo, nigba ti wọn si fẹẹ fipa mu un pe ko mu awọn lọ sibẹ, ṣe lo tun yi ọrọ rẹ pada to ni wọn ti lọọ sin ọmọde naa si ẹgbẹ ile awọn obi rẹ. Ọrọ awọn mejeeji ti ko ba ara mu lo bi awọn ọdọ to wa nibi iṣẹlẹ ọhun ninu tí wọn fi bẹrẹ si i po ẹkọ iya fun wọn. Eyi lo mu kawọn eeyan kan sare lọọ pe awọn ẹsọ Amọtẹkun ki wọn too lu wọn pa si aarin ọgba iboji ti wọn ka wọn mọ. Baba ọlọdẹ ọhun tawọn eeyan mọ si Alaaji lo kọkọ sọrọ nigba t’ALAROYE n fọrọ wa a lẹnu wo lori ohun to mọ nipa ẹsun ti wọn fi kan awọn mejeeji. O ni oun wa ekeji oun lọ sile laaarọ kutukutu ọjọ iṣẹlẹ naa lati sọ fun un ko le lọọ ko erupẹ iboji kan to ba wọn gbẹ lọjọ Abamẹta, Satide, kuro ninu yara ti wọn gbẹ iboji ọhun si laduugbo Akinwande, Surulere, niluu Ondo.


Eyi lo mu kawọn eeyan kan sare lọọ pe awọn ẹsọ Amọtẹkun ki wọn too lu wọn pa si aarin ọgba iboji ti wọn ka wọn mọ. Baba ọlọdẹ ọhun tawọn eeyan mọ si Alaaji lo kọkọ sọrọ nigba t’ALAROYE n fọrọ wa a lẹnu wo lori ohun to mọ nipa ẹsun ti wọn fi kan awọn mejeeji. O ni oun wa ekeji oun lọ sile laaarọ kutukutu ọjọ iṣẹlẹ naa lati sọ fun un ko le lọọ ko erupẹ iboji kan to ba wọn gbẹ lọjọ Abamẹta, Satide, kuro ninu yara ti wọn gbẹ iboji ọhun si laduugbo Akinwande, Surulere, niluu Ondo. O ni ile rẹ ni wọn ti sọ fun oun pe inu ọgba iboji naa lo wa to n ṣiṣẹ lọwọ. Asiko to ni oun tọpasẹ rẹ wa sibi to ti n ṣiṣẹ ni awọn eeyan kan ri oun, ti wọn si n beere ohun ti oun n wa. Ọgbẹni Ọladiran ninu alaye tirẹ ni lati ọjọ Abamẹta, Satide, ni baba ọlọdẹ naa ti n sọ fun oun pe oun ni iboji miiran ti oun tun fẹẹ gbẹ ninu ọgba iboji to wa ni Surulere.


O ni ile rẹ ni wọn ti sọ fun oun pe inu ọgba iboji naa lo wa to n ṣiṣẹ lọwọ. Asiko to ni oun tọpasẹ rẹ wa sibi to ti n ṣiṣẹ ni awọn eeyan kan ri oun, ti wọn si n beere ohun ti oun n wa. Ọgbẹni Ọladiran ninu alaye tirẹ ni lati ọjọ Abamẹta, Satide, ni baba ọlọdẹ naa ti n sọ fun oun pe oun ni iboji miiran ti oun tun fẹẹ gbẹ ninu ọgba iboji to wa ni Surulere. O ni ọjọ yii kan naa lo mu oun lọ sibẹ, to si fi ibi ti oun fẹẹ gbẹ ẹ si han oun. Baba to n fi sàréè gbigbẹ sisẹ aje ọhun ni aisowo lọwọ oun lo ṣokunfa bi ohun ṣe tete ji lọọ siṣẹ naa laaarọ kutukutu ọjọ Aiku, Sannde, ọsẹ yii. O ni iboji kekere naa loun n gbẹ lọwọ ti oun ti ṣeesi ja sinu saree mi-in, ibi to si ti n wọna ati yanju ọrọ ara rẹ ni ọgọọrọ awọn eeyan ti ya bo wọn, ki wọn too fa wọn le awọn ẹsọ Amọtẹkun ẹka tilu Ondo lọwọ.


O ni ọjọ yii kan naa lo mu oun lọ sibẹ, to si fi ibi ti oun fẹẹ gbẹ ẹ si han oun. Baba to n fi sàréè gbigbẹ sisẹ aje ọhun ni aisowo lọwọ oun lo ṣokunfa bi ohun ṣe tete ji lọọ siṣẹ naa laaarọ kutukutu ọjọ Aiku, Sannde, ọsẹ yii. O ni iboji kekere naa loun n gbẹ lọwọ ti oun ti ṣeesi ja sinu saree mi-in, ibi to si ti n wọna ati yanju ọrọ ara rẹ ni ọgọọrọ awọn eeyan ti ya bo wọn, ki wọn too fa wọn le awọn ẹsọ Amọtẹkun ẹka tilu Ondo lọwọ. Aarọ ọjọ yii kan naa lawọn ẹsọ Amọtẹkun ti fa awọn mejeeji le ọlọpaa tesan Yaba, niluu Ondo, lọwọ fun ẹkunrẹrẹ iwadii. Alukoro ileesẹ ọlọpaa ipinlẹ Ondo, Tee-Leo Ikoro, fidi iṣẹlẹ naa mulẹ, o ni ko sohun ti wọn ka mọ awọn afurasi mejeeji lọwọ lasiko tọwọ tẹ wọn. O fi kun un pe iwadii awọn ṣi n tẹsiwaju lati fidi okodoro iṣẹlẹ naa mulẹ.


Aarọ ọjọ yii kan naa lawọn ẹsọ Amọtẹkun ti fa awọn mejeeji le ọlọpaa tesan Yaba, niluu Ondo, lọwọ fun ẹkunrẹrẹ iwadii. Alukoro ileesẹ ọlọpaa ipinlẹ Ondo, Tee-Leo Ikoro, fidi iṣẹlẹ naa mulẹ, o ni ko sohun ti wọn ka mọ awọn afurasi mejeeji lọwọ lasiko tọwọ tẹ wọn. O fi kun un pe iwadii awọn ṣi n tẹsiwaju lati fidi okodoro iṣẹlẹ naa mulẹ.


Awọn Fulani agbebọn yinbọn pa pasitọ l’Akurẹ wọn tun ṣe awakọ rẹ leṣe

Oluṣẹyẹ Iyiade, Akurẹ Pasitọ ijọ CAC kan to wa lagbegbe Fasiti imọ-ẹrọ to wa l’Akurẹ, Dokita Amos Arijesuyọ, lawọn Fulani agbebọn kan ti ṣeku pa, ti wọn si tun ṣe awakọ rẹ leṣe nirọlẹ ọjọ Abamẹta, Satide, ọsẹ to kọja yii. ALAROYE fidi rẹ mulẹ lati ẹnu Pasitọ Olu Aladesanmi to jẹ ọkan lara awọn osisẹ abẹ rẹ pe iṣẹlẹ yii waye loju ọna marosẹ Ileṣa si Akurẹ lasiko ti wọn n bọ lati ilu Ibadan ni nnkan bii aago marun-un si mẹfa ọjọ naa. O ni lojiji lawọn agbebọn ọhun bẹ ja ọna, ti wọn si ṣina ibọn bo ọkọ iranṣẹ Ọlọrun naa ati awakọ rẹ. Awọn mejeeji lo ni wọn si wa lẹsẹ kan aye, ẹsẹ kan ọrun nigba ti wọn kọkọ gbe wọn de ileewosan kan niluu Akurẹ. Alẹ ọjọ Aiku, Sannde, ọsẹ yii, lokiki kan lati ṣọọsi rẹ pe pasitọ yii ti ku nileewosan toun ati awakọ rẹ ti n gba itọju. Pasitọ Aladesanmi ti rọ ijọba apapọ ati tipinlẹ lati tete wa nnkan ṣe lori ọrọ eto aabo to mẹhẹ lorilẹ-ede yii, ki wọn si tete gbe igbesẹ lori bawọn onisẹẹbi naa ṣe n fojoojumọ fẹmi awọn alaisẹ ṣofo.


Awọn mejeeji lo ni wọn si wa lẹsẹ kan aye, ẹsẹ kan ọrun nigba ti wọn kọkọ gbe wọn de ileewosan kan niluu Akurẹ. Alẹ ọjọ Aiku, Sannde, ọsẹ yii, lokiki kan lati ṣọọsi rẹ pe pasitọ yii ti ku nileewosan toun ati awakọ rẹ ti n gba itọju. Pasitọ Aladesanmi ti rọ ijọba apapọ ati tipinlẹ lati tete wa nnkan ṣe lori ọrọ eto aabo to mẹhẹ lorilẹ-ede yii, ki wọn si tete gbe igbesẹ lori bawọn onisẹẹbi naa ṣe n fojoojumọ fẹmi awọn alaisẹ ṣofo. Ọkan ninu awọn oṣiṣẹ Fasiti imọ-ẹrọ to wa l’Akurẹ (FUTA), ni Dokita Amos nigba to wa laye, wọn loun ni igbakeji ọga agba to n ri ṣeto igbaniwọle awọn akẹkọọ ko too jade laye.


Ọkan ninu awọn oṣiṣẹ Fasiti imọ-ẹrọ to wa l’Akurẹ (FUTA), ni Dokita Amos nigba to wa laye, wọn loun ni igbakeji ọga agba to n ri ṣeto igbaniwọle awọn akẹkọọ ko too jade laye.


Awọn araalu mu afurasi ajinigbe to n ṣe bii were l’Ekiti

Oluyinka Soyemi, Ado-Ekiti Gbogbo awọn eeyan to wa lagbegbe Adebayọ, niluu Ado-Ekiti, lọjọ Aiku, Sannde, ọsẹ yii, lo ya lọ sile akọku kan to wa niwaju ileewosan ẹkọṣẹ Fasiti Ekiti (EKSUTH), nibi ti wọn ti ni wọn ri ọkunrin agbalagba kan to jẹ afurasi ajinigbe. Ẹnikan tiṣẹlẹ naa ṣoju ẹ sọ fun wa pe awọn eeyan fura si ọkunrin to n ṣe bii were fun igba diẹ ọhun, eyi lo fa a ti wọn fi lọọ ka a mọ ile na, nibi ti wọn ti ba oriṣiiriṣii nnkan bii fọto awọn eeyan, kaadi idanimọ, aṣọ atawọn nnkan mi-in to mu ifura dani. Kia lawọn ero ibẹ ti fẹẹ kọ lu ọkunrin naa, ṣugbọn wọn pada fa a le ọlọpaa lọwọ nitori ootọ to wa ninu iṣẹlẹ naa ko ye ọpọ to wa nibẹ, bo tilẹ jẹ pe wọn gbagbọ pe afurasi lọkunrin ọhun. Ninu atẹjade kan ti Alukoro ọlọpaa Ekiti, Sunday Abutu, fi ṣọwọ si ALAROYE lori ọrọ naa lo ti ni nnkan bii aago meji ọsan ku diẹ lawọn ọlọpaa gbọ pe awọn eeyan fẹẹ lu ọkunrin kan pa si agbegbe EKSUTH, eyi lo si jẹ ki ikọ RRS lọ sibẹ. ‘Ikọ RRS lo sare debẹ, ti wọn si gba ọkunrin na silẹ, lẹyin naa ni wọn mu un lọ si teṣan lati fọrọ wa a lẹnu wo nitori o n ṣe bii ẹni to ni ipenija ọpọlọ. ‘Awọn nnkan ti wọn ba lọwọ ẹ ni foonu meji to ti bajẹ, ìwo maaluu kan, sọwe-dowo banki Access marun-un, kaadi idanimọ mẹfa, kaadi owo banki Access, UBA, Zenith Bank ati Polaris Bank, eyi to jẹ tawọn eeyan meje.


Ninu atẹjade kan ti Alukoro ọlọpaa Ekiti, Sunday Abutu, fi ṣọwọ si ALAROYE lori ọrọ naa lo ti ni nnkan bii aago meji ọsan ku diẹ lawọn ọlọpaa gbọ pe awọn eeyan fẹẹ lu ọkunrin kan pa si agbegbe EKSUTH, eyi lo si jẹ ki ikọ RRS lọ sibẹ. ‘Ikọ RRS lo sare debẹ, ti wọn si gba ọkunrin na silẹ, lẹyin naa ni wọn mu un lọ si teṣan lati fọrọ wa a lẹnu wo nitori o n ṣe bii ẹni to ni ipenija ọpọlọ. ‘Awọn nnkan ti wọn ba lọwọ ẹ ni foonu meji to ti bajẹ, ìwo maaluu kan, sọwe-dowo banki Access marun-un, kaadi idanimọ mẹfa, kaadi owo banki Access, UBA, Zenith Bank ati Polaris Bank, eyi to jẹ tawọn eeyan meje. ‘Eyi ni lati fi to gbogbo eeyan leti pe ki wọn ma ti i gbe iroyin kiri pe ajinigbe lọkunrin naa, a si fi da a yin loju pe iwadii yoo de ileewosan ayẹwo ọpọlọ. Abutu waa sọ pe Kọmiṣanna ọlọpaa Ekiti, Tunde Mobayọ, gba awọn niyanju lati maa ṣedajọ ọwọ fun ẹnikẹni, ki wọn si maa fi iwa ọdaran lagbegbe wọn to awọn agbofinro leti.


‘Eyi ni lati fi to gbogbo eeyan leti pe ki wọn ma ti i gbe iroyin kiri pe ajinigbe lọkunrin naa, a si fi da a yin loju pe iwadii yoo de ileewosan ayẹwo ọpọlọ. Abutu waa sọ pe Kọmiṣanna ọlọpaa Ekiti, Tunde Mobayọ, gba awọn niyanju lati maa ṣedajọ ọwọ fun ẹnikẹni, ki wọn si maa fi iwa ọdaran lagbegbe wọn to awọn agbofinro leti.


Inu gọta lawọn ajinigbe yii sa pamọ si kọwọ too tẹ wọn n’Ikẹja

Faith Adebọla, Eko Pẹlu bi ero pitimu ṣe n lọ ti wọn n bọ lagbegbe ọja igbalode Computer Village, to wa n’Ikẹja, sibẹ awọn gende mẹta ti wọn fura pe gbọmọgbọmọ ni wọn yii ra pala sinu gọta lati ṣiṣẹ ibi, ṣugbọn ibẹ ni wọn ka wọn mọ. Gẹgẹ ba a ṣe gbọ, ni nnkan bii aago mẹta ọsan ọjọ Abamẹta, Satide, ọsẹ to kọja, niṣẹlẹ naa waye. Inu gọta to wa labẹ biriiji to gba ọna Awolọwọ kọja si ọna Mobọlaji Bank-Anthony, niwaju ọja kọmputa ọhun lọwọ ti ba awọn afurasi naa. Ontaja kan tiṣẹlẹ ọhun ṣoju ẹ, Biọdun Adedeji, sọ f’ALAROYE pe eeyan o tiẹ le ronu pe ẹda Ọlọrun kan le wa ninu gọta naa, ẹnikan lo ri ọkan ninu awọn afurasi naa, wọn kọkọ ro pe boya nnkan ja bọ lọwọ ẹ sinu gọta yẹn ni, afi igba tawọn eeyan bẹrẹ wo o ni wọn ba ri i pe awọn mẹta lo wa nibẹ. Oju-ẹsẹ lero ti pe le wọn lori pe ki wọn jade, kaka ki wọn jade, niṣe lawọn mẹtẹẹta fere ge e labẹ gọta ọhun, ti wọn fẹẹ lọọ gba odikeji jade. Ṣugbọn awọn ọdọ to wa nitosi tọpasẹ wọn, bẹẹ ni wọn n juko lu wọn, ti wọn n fi igi atawọn nnkan mi-in di wọn lọna lati ma ṣe ribi sa lọ.


Ontaja kan tiṣẹlẹ ọhun ṣoju ẹ, Biọdun Adedeji, sọ f’ALAROYE pe eeyan o tiẹ le ronu pe ẹda Ọlọrun kan le wa ninu gọta naa, ẹnikan lo ri ọkan ninu awọn afurasi naa, wọn kọkọ ro pe boya nnkan ja bọ lọwọ ẹ sinu gọta yẹn ni, afi igba tawọn eeyan bẹrẹ wo o ni wọn ba ri i pe awọn mẹta lo wa nibẹ. Oju-ẹsẹ lero ti pe le wọn lori pe ki wọn jade, kaka ki wọn jade, niṣe lawọn mẹtẹẹta fere ge e labẹ gọta ọhun, ti wọn fẹẹ lọọ gba odikeji jade. Ṣugbọn awọn ọdọ to wa nitosi tọpasẹ wọn, bẹẹ ni wọn n juko lu wọn, ti wọn n fi igi atawọn nnkan mi-in di wọn lọna lati ma ṣe ribi sa lọ. Nigbẹyin, ọna pin mọ wọn, ni wọn ba wọ wọn jade. Bidemi ni wọn ba oogun abẹnu gọngọ lara wọn, ọbẹ aṣooro ati aake meji, nigba ti wọn mu wọn. Awọn ọlọpaa lati teṣan Area ‘F’ to wa nitosi ni ko jẹ kawọn ọdọ naa ṣe ṣege fawọn afurasi ọdaran yii, wọn tete ko wọn lọ si teṣan wọn.


Nigbẹyin, ọna pin mọ wọn, ni wọn ba wọ wọn jade. Bidemi ni wọn ba oogun abẹnu gọngọ lara wọn, ọbẹ aṣooro ati aake meji, nigba ti wọn mu wọn. Awọn ọlọpaa lati teṣan Area ‘F’ to wa nitosi ni ko jẹ kawọn ọdọ naa ṣe ṣege fawọn afurasi ọdaran yii, wọn tete ko wọn lọ si teṣan wọn. Alukoro ọlọpaa ipinlẹ Eko, Ọgbẹni Olumuyiwa Adejọbi, fidi iṣẹlẹ yii mulẹ. O lawọn ti taari awọn amookun-ṣika ẹda naa sọdọ awọn ọlọpaa ọtẹlẹmuyẹ, iwadii si ti bẹrẹ ni pẹrẹu. Adejọbi ni awọn maa wọ wọn de kootu laipẹ, bẹẹ lo rọ awọn araalu lati tubọ wa lojufo si ohunkohun to ba n ṣẹlẹ lagbegbe wọn, ki wọn si tete maa fi to ọlọpaa leti ti wọn ba ri ẹnikẹni ti irin rẹ mu ifura lọwọ.


Alukoro ọlọpaa ipinlẹ Eko, Ọgbẹni Olumuyiwa Adejọbi, fidi iṣẹlẹ yii mulẹ. O lawọn ti taari awọn amookun-ṣika ẹda naa sọdọ awọn ọlọpaa ọtẹlẹmuyẹ, iwadii si ti bẹrẹ ni pẹrẹu. Adejọbi ni awọn maa wọ wọn de kootu laipẹ, bẹẹ lo rọ awọn araalu lati tubọ wa lojufo si ohunkohun to ba n ṣẹlẹ lagbegbe wọn, ki wọn si tete maa fi to ọlọpaa leti ti wọn ba ri ẹnikẹni ti irin rẹ mu ifura lọwọ.


Ole agbepo mẹrinlelogun ha sọwọ awọn ọmọ ogun oju omi n’Ilajẹ

Oluṣẹyẹ Iyiade, Akurẹ Ko din lawọn ole agbepo mẹrinlelogun tọwọ awọn ọmọ ogun oju-omi ipinlẹ Ondo, niluu Ilajẹ, tẹ lọsẹ to kọja yii. ALAROYE fidi rẹ mulẹ lati ẹnu Ọgagun Shuaibu Muhammed Ahmed to n dari awọn ọmọ ogun oju-omi tilu Igbọkọda, nijọba ibilẹ Ilajẹ, pe wọn mu awọn afurasi ọhun loju agbami nla to wa laarin ipinlẹ Ondo si Eko, l’Ọjọruu, Wẹsidee, ọsẹ to kọja. Awọn ọkọ oju omi mẹfa to kun fun epo diisu ni wọn ri gba pada lọwọ awọn tọwọ tẹ ọhun gẹgẹ bo ṣe sọ. Ahmed ni gbogbo igba lawọn n ṣọ awọn agbegbe oju omi to wa ni Ilajẹ ati Ese-Odo, latari idigunjale, ijinigbe atawọn iwa ọdaran mi-in to wọpọ lawọn ijọba ibilẹ mejeeji. O ni inu oun dun pupọ pẹlu bi igbiyanju awọn ṣe seso rere lọsẹ to kọja nigba tọwọ tẹ awọn ọdaran naa atawọn ẹru ofin ti wọn ji ko. Ọga awọn ologun ọhun bẹbẹ fun ifọwọsowọpọ awọn araalu nipa tete maa fi awọn iṣẹlẹ iwa ọdaran to ba n waye lagbegbe naa to awọn leti.


Lati ipinlẹ Eko lawọn mẹta yii ti waa jale l’Ogun

Adefunkẹ Adebiyi,Abẹokuta Ọwọ ọlọpaa ipinlẹ Ogun ti tẹ awọn ọdọkunrin mẹta kan, Samuel Sunday; ẹni ogun ọdun, Mustapha Adelẹke; ẹni ọdun mejilelogun ati Joel Rotimi, ẹni ọdun mọkandinlogun. Ole ni wọn mu wọn pe wọn n ja l’Ajuwọn, nipinlẹ Ogun. Bẹẹ, Eko ni Samuel ati Mustapha ti wa, Joel nikan lo n gbe l’Agbado, nipinlẹ Ogun. DSP Abimbọla Oyeyẹmi, Alukoro ọlọpaa to fidi iṣẹlẹ yii mulẹ, sọ pe Fagba ni Samuel n gbe, Mustapha n gbe ni Ajala, awọn mejeeji sowọ pọ pẹlu Joel to n gbe lagbegbe Taju Bello, l’Agbado, wọn si lọ si Ajuwọn lọjọ kẹrinla, oṣu kin-in-ni, ọdun 2021 yii, wọn bẹrẹ si i ja awọn eeyan ibẹ lole ni nnkan bii aago meji ku iṣẹju mẹẹẹdogun loru. Awọn ẹlẹgiri naa to mẹfa gẹgẹ bi Alukoro ṣe wi, ṣugbọn awọn mẹta yii lọwọ tẹ nigba tawọn ọlọpaa gba ipe to ta wọn lolobo pe awọn eeyan agbegbe Iju aga, l’Ajuwọn, wa ninu ewu. DSP Andrew Akinṣẹyẹ ti teṣan Ajuwọn ko awọn eeyan rẹ lọ sibẹ, awọn ọmọ to n daamu adugbo naa si sa lọ bi wọn ṣe ri awọn ọlọpaa, ṣugbọn ọwọ ba awọn mẹta yii ni tiwọn.


DSP Abimbọla Oyeyẹmi, Alukoro ọlọpaa to fidi iṣẹlẹ yii mulẹ, sọ pe Fagba ni Samuel n gbe, Mustapha n gbe ni Ajala, awọn mejeeji sowọ pọ pẹlu Joel to n gbe lagbegbe Taju Bello, l’Agbado, wọn si lọ si Ajuwọn lọjọ kẹrinla, oṣu kin-in-ni, ọdun 2021 yii, wọn bẹrẹ si i ja awọn eeyan ibẹ lole ni nnkan bii aago meji ku iṣẹju mẹẹẹdogun loru. Awọn ẹlẹgiri naa to mẹfa gẹgẹ bi Alukoro ṣe wi, ṣugbọn awọn mẹta yii lọwọ tẹ nigba tawọn ọlọpaa gba ipe to ta wọn lolobo pe awọn eeyan agbegbe Iju aga, l’Ajuwọn, wa ninu ewu. DSP Andrew Akinṣẹyẹ ti teṣan Ajuwọn ko awọn eeyan rẹ lọ sibẹ, awọn ọmọ to n daamu adugbo naa si sa lọ bi wọn ṣe ri awọn ọlọpaa, ṣugbọn ọwọ ba awọn mẹta yii ni tiwọn. Ibọn ilewọ ibilẹ kan, ọkada Bajaj mẹrin, igbo mimu, kaadi idibo meji ati kaadi idanimọ orilẹ-ede Naijiria meji ni wọn gba lọwọ awọn tọwọ ba yii. Bi wọn ṣe ko wọn lọ sẹka iwadii gẹgẹ bii aṣẹ CP Edward Ajogun naa ni awọn ọlọpaa fi nọmba tawọn eeyan le pe bi wọn ba kofiri ole laduugbo wọn sita. Awọn nọmba naa ni: 08081770416 ati 08081770419


Ibọn ilewọ ibilẹ kan, ọkada Bajaj mẹrin, igbo mimu, kaadi idibo meji ati kaadi idanimọ orilẹ-ede Naijiria meji ni wọn gba lọwọ awọn tọwọ ba yii. Bi wọn ṣe ko wọn lọ sẹka iwadii gẹgẹ bii aṣẹ CP Edward Ajogun naa ni awọn ọlọpaa fi nọmba tawọn eeyan le pe bi wọn ba kofiri ole laduugbo wọn sita. Awọn nọmba naa ni: 08081770416 ati 08081770419


Kọmiṣanna ọlọpaa tuntun bẹrẹ iṣẹ nipinlẹ Ọyọ, o ni ko saaye fun iwa ọdaran lasiko toun

Ọlawale Ajao, Ibadan Ọga agba ọlọpaa ti wọn ṣẹṣẹ gbe de ipinlẹ Ọyọ, CP Ngozi Vivian Onadeko ti bẹrẹ iṣẹ, o ni ko ni i saaye fun iwa ọdaran lasiko toun. CP Onadeko, to jẹ akọkọ obinrin ti yoo jẹ ọga agba ọlọpaa nipinlẹ Ọyọ lo gba ipo lọwọ CP Joe Nwackukwu Enwonwu ti wọn ṣẹṣẹ gbe kuro ni ipinlẹ naa, to si fa gbogbo akoso ọfiisi ọhun le obinrin naa lọwọ lọkọ Ẹtì, Furaidee, to kọja. Ninu ọrọ àkọ́sọ rẹ lọfiisi lo ti sọ pe aabo ẹmi ati dukia gbogbo ara ipinlẹ yii lafojusun to ṣe pataki ju lọ soun. O ni lati jẹ ki afojusun yii wa si imuṣẹ, awọn araalu paapaa ni lati kopa tiwọn nipa pẹlu fifọwọ-sowọ-pọ pẹlu awọn agbofinro lati maa tete ta awọn ọlọpaa lolobo ṣaaju, tabi lasiko iṣẹlẹ idaluru tabi iwa ọdaran to ba n waye laduugbo wọn. Gẹgẹ bii atẹjade ti CSP Olugbenga Fadeyi ti i ṣe Alukoro fun ileeṣẹ ọlọpaa ipinlẹ Ọyọ fi ṣọwọ sawọn oniroyin n’Ibadan, ọjọ kẹẹẹdogun, oṣu kẹta, ọdun 1988, ni wọn gba obinrin yii sẹnu iṣẹ ọlọpaa. Ọpọlọpọ iriri lo ti ni lẹnu iṣẹ naa lẹyin ti iṣẹ ti gbe e gba ọpọlọpọ ọfiisi kọja lawọn ipinlẹ bii Eko, Kano, Rivers ati Abuja ti i ṣe olu ilu ilẹ yii.


O ni lati jẹ ki afojusun yii wa si imuṣẹ, awọn araalu paapaa ni lati kopa tiwọn nipa pẹlu fifọwọ-sowọ-pọ pẹlu awọn agbofinro lati maa tete ta awọn ọlọpaa lolobo ṣaaju, tabi lasiko iṣẹlẹ idaluru tabi iwa ọdaran to ba n waye laduugbo wọn. Gẹgẹ bii atẹjade ti CSP Olugbenga Fadeyi ti i ṣe Alukoro fun ileeṣẹ ọlọpaa ipinlẹ Ọyọ fi ṣọwọ sawọn oniroyin n’Ibadan, ọjọ kẹẹẹdogun, oṣu kẹta, ọdun 1988, ni wọn gba obinrin yii sẹnu iṣẹ ọlọpaa. Ọpọlọpọ iriri lo ti ni lẹnu iṣẹ naa lẹyin ti iṣẹ ti gbe e gba ọpọlọpọ ọfiisi kọja lawọn ipinlẹ bii Eko, Kano, Rivers ati Abuja ti i ṣe olu ilu ilẹ yii. Bo ṣe jẹ pe CP Onadeko ni obinrin akọkọ to máa jẹ kọmiṣanna ọlọpaa nipinlẹ Ọyọ, bẹẹ ni ipinlẹ Ọyọ jẹ aaye akọkọ ti oun paapaa ti máa ṣiṣẹ gẹgẹ bii kọmiṣanna ọlọpaa, bo tilẹ jẹ pe lati ọdun 2019 lo ti gba agbega sipo CP, ṣugbọn to jẹ pe ànfààní ko tí ì ṣi silẹ fún un lati dá ṣakoso gbogbo awọn ọlọpaa odidi ipinlẹ kan.


Bo ṣe jẹ pe CP Onadeko ni obinrin akọkọ to máa jẹ kọmiṣanna ọlọpaa nipinlẹ Ọyọ, bẹẹ ni ipinlẹ Ọyọ jẹ aaye akọkọ ti oun paapaa ti máa ṣiṣẹ gẹgẹ bii kọmiṣanna ọlọpaa, bo tilẹ jẹ pe lati ọdun 2019 lo ti gba agbega sipo CP, ṣugbọn to jẹ pe ànfààní ko tí ì ṣi silẹ fún un lati dá ṣakoso gbogbo awọn ọlọpaa odidi ipinlẹ kan.


Awọn akẹkọọ yoo wọle lọjọ Aje l’Ọṣun, Eko ati Ogun

Florence Babaṣọla, Adefunkẹ Adebiyi Ijọba ipinlẹ Ọṣun ti kede pe ọjọ Aje, Mọnde, ọsẹ yii, lawọn akẹkọọ kaakiri ipinlẹ naa yoo pada sẹnu ẹkọ wọn. Oludamọran pataki fun gomina lori ọrọ eto ẹkọ, Ọnarebu Jamiu Ọlawumi, lo sọ eleyii di mimọ. O ni ijọba ti ṣe gbogbo eto lati ri i pe iwọle awọn akẹkọọ naa ṣee ṣe lọla. O ni yatọ si oniruuru eto tijọba ti ṣe sileewe kọọkan lọdun to kọja lati gbogun ti itankalẹ arun Korona, ọpọlọpọ nnkan idaabobo nijọba tun ti ko fun awọn ileewe alakọọbẹrẹ atileewe girama. Ọlawumi fi ọkan awọn obi ati alagbatọ balẹ pe oniruuru ipade nijọba ti ṣe pẹlu awọn olukọ, o si rọrun fun awọn akẹkọọ lati tẹle ilana naa ni kete tawọn olukọ ba ti sọ fun wọn. O ni o rọrun lati kawọ itankalẹ ajakalẹ Korona laarin awọn ọmọleewe, yatọ si bo ṣe maa n ri lawọn ibudo bii ọja atibi ayẹyẹ.


O ni yatọ si oniruuru eto tijọba ti ṣe sileewe kọọkan lọdun to kọja lati gbogun ti itankalẹ arun Korona, ọpọlọpọ nnkan idaabobo nijọba tun ti ko fun awọn ileewe alakọọbẹrẹ atileewe girama. Ọlawumi fi ọkan awọn obi ati alagbatọ balẹ pe oniruuru ipade nijọba ti ṣe pẹlu awọn olukọ, o si rọrun fun awọn akẹkọọ lati tẹle ilana naa ni kete tawọn olukọ ba ti sọ fun wọn. O ni o rọrun lati kawọ itankalẹ ajakalẹ Korona laarin awọn ọmọleewe, yatọ si bo ṣe maa n ri lawọn ibudo bii ọja atibi ayẹyẹ. O wa ke si awọn olukọ lati ri i pe wọn fi ẹsẹ ofin ati ilana ijọba mulẹ laarin awọn akẹkọọ. Bakan naa ni ileeṣẹ eto ẹkọ nipinlẹ Ogun ti kede pe ọjọ Aje, Mọnde, ọjọ kejidinlogun, oṣu kin-in-ni, ọdun 2021 yii, ni awọn akẹkọọ ileewe alakọọbẹrẹ, girama ati ileewe giga yoo wọle pada fun saa eto ẹkọ ti wọn bẹrẹ lọdun to kọja. Ninu atẹjade kan ti Kọmiṣanna fun eto ẹkọ nipinlẹ Ogun, Ọjọgbọn Abayọmi Arigbabu, fi sita lo ti sọ pe ki gbogbo akẹkọọ wọle lọjọ Mọnde naa.


O wa ke si awọn olukọ lati ri i pe wọn fi ẹsẹ ofin ati ilana ijọba mulẹ laarin awọn akẹkọọ. Bakan naa ni ileeṣẹ eto ẹkọ nipinlẹ Ogun ti kede pe ọjọ Aje, Mọnde, ọjọ kejidinlogun, oṣu kin-in-ni, ọdun 2021 yii, ni awọn akẹkọọ ileewe alakọọbẹrẹ, girama ati ileewe giga yoo wọle pada fun saa eto ẹkọ ti wọn bẹrẹ lọdun to kọja. Ninu atẹjade kan ti Kọmiṣanna fun eto ẹkọ nipinlẹ Ogun, Ọjọgbọn Abayọmi Arigbabu, fi sita lo ti sọ pe ki gbogbo akẹkọọ wọle lọjọ Mọnde naa. Ṣugbọn wọn ni gbogbo ofin to de Korona ni wọn gbọdọ tẹle, bii fifọ ọwọ deede pẹlu ọṣẹ atomi, ati fifi oogun apakokoro fọwọ. Wọn si gbọdọ maa lo ibomu pẹlu. Ko gbọdọ si ipejọpọ ti wọn fi n to sori ila laaarọ, bẹẹ ni ko saaye a n fun pọ mọra ẹni.


Ṣugbọn wọn ni gbogbo ofin to de Korona ni wọn gbọdọ tẹle, bii fifọ ọwọ deede pẹlu ọṣẹ atomi, ati fifi oogun apakokoro fọwọ. Wọn si gbọdọ maa lo ibomu pẹlu. Ko gbọdọ si ipejọpọ ti wọn fi n to sori ila laaarọ, bẹẹ ni ko saaye a n fun pọ mọra ẹni. Wọn ni ki yara itọju ati iyasọtọ tawọn ileewe yii ti pese silẹ maa ṣiṣẹ bo ṣe yẹ, ki awọn ohun ti wọn nilo fun itọju si wa nibẹ digbi. Ọrọ ko fi bẹẹ yatọ nipinlẹ Eko pẹlu bi ijọba ṣe kede pe ki awọn akẹkọọ nipinlẹ naa pada sileewe. Bẹẹ lo rọ awọn olukọ lati ri i pe wọn pa ofin Korona ti ijọba ti la kalẹ mọ.


Wọn ni ki yara itọju ati iyasọtọ tawọn ileewe yii ti pese silẹ maa ṣiṣẹ bo ṣe yẹ, ki awọn ohun ti wọn nilo fun itọju si wa nibẹ digbi. Ọrọ ko fi bẹẹ yatọ nipinlẹ Eko pẹlu bi ijọba ṣe kede pe ki awọn akẹkọọ nipinlẹ naa pada sileewe. Bẹẹ lo rọ awọn olukọ lati ri i pe wọn pa ofin Korona ti ijọba ti la kalẹ mọ. Ki wọn ri i pe awọn akẹkọọ n lo ibomu, wọn si n ya ara wọn sọtọ, bẹẹ ni ki wọn maa fọ ọwọ wọn loorekoore.


Ki wọn ri i pe awọn akẹkọọ n lo ibomu, wọn si n ya ara wọn sọtọ, bẹẹ ni ki wọn maa fọ ọwọ wọn loorekoore.


Ọjọ Aje ọsẹ yii ni wọn yoo sinku Oriṣabunmi si Kwara

Aderohunmu Kazeem Ọjọ Ajé, Mọnde, ọsẹ yii, ni wọn yóò sìn gbajumọ òṣèré tíátà nni, Fọlakẹ Arẹmu, ẹni tawọn eeyan tun mọ sí Orisabunmi sílùú ẹ ni Ọlla, nijọba ìbílẹ̀ Ìsìn, ni Kwara. Ninu ọrọ ti Alhaji Fatai Dan Kazeem to jẹ ana oloogbe ba AKEDE AGBAYE sọ lo ti sọ pe gbogbo eto ti pari lori isinku òṣèré náà, ati pe ọjọ Ajé, Mọnde, gan-an ni oku obinrin ọhun yóò kuro ni Ibadan, ti wọn yóò gbé e lọ sílùú ẹ ni Ọlla, nipinlẹ Kwara. Aarọ kutu, ní nnkan bíi aago meje, lo sọ pe gbogbo oju yóò pe, ti ẹsẹ yóò pele paapaa, ni àdúgbò Iwo road, niluu Ibadan, ti wọn yóò sì mori le Kwara, nibi ti wọn yóò ti fi eeru fún eeru, yeepẹ fun yeepẹ lọjọ ọhun kan náà. Ni ọsẹ diẹ sẹyin ni gbajumọ òṣèré tíátà yìí jade laye lẹyin àìsàn ranpẹ to ṣe é. Nibi ti gbogbo ayé tí n daro obinrin yii lọwọ, paapaa awọn ẹbi ẹ, ni wahala mi-ìn ti tun ṣẹlẹ nínú ẹbí wọn. Ẹni tí i ṣe ẹgbọn Oriṣabunmi, ìyẹn Steve Oniṣọla, lo ku lojiji, ohun tawọn èèyàn si n sọ ni pe boya iroyin iku aburo ẹ to gbọ lo fa a toun naa fi ku. Gbogbo iṣẹlẹ yii ko ti ì ju bii ọjọ meji sira wọn ti Janet Ademọla, to n gbe niluu Ibadan, to jẹ aburo oloogbe naa tun fi fo sanlẹ, toun naa tun jade laye.


Ni ọsẹ diẹ sẹyin ni gbajumọ òṣèré tíátà yìí jade laye lẹyin àìsàn ranpẹ to ṣe é. Nibi ti gbogbo ayé tí n daro obinrin yii lọwọ, paapaa awọn ẹbi ẹ, ni wahala mi-ìn ti tun ṣẹlẹ nínú ẹbí wọn. Ẹni tí i ṣe ẹgbọn Oriṣabunmi, ìyẹn Steve Oniṣọla, lo ku lojiji, ohun tawọn èèyàn si n sọ ni pe boya iroyin iku aburo ẹ to gbọ lo fa a toun naa fi ku. Gbogbo iṣẹlẹ yii ko ti ì ju bii ọjọ meji sira wọn ti Janet Ademọla, to n gbe niluu Ibadan, to jẹ aburo oloogbe naa tun fi fo sanlẹ, toun naa tun jade laye. Eyi lo mu awọn èèyàn kan maa sọ ọ kiri pé bóyá àrùn Koronafairọọsi lo n pa wọn ninu mọlẹbi awọn Oriṣabunmi. Ṣugbọn ki iroyin buruku yii too gbilẹ jù bẹẹ lọ ní Dan Kazeem ti ba awọn oniroyin sọrọ, ṣe oun yii naa lọkọ aburo Oriṣabunmi, iyẹn Alhaja Mama Ọlamilekan. Ohun tá a gbọ ni pe Iya Lekan yii naa lo ku ninu awọn ọmọ ìyá wọn, nitori laarin ọsẹ kan pere lawọn mẹta jade laye.


Eyi lo mu awọn èèyàn kan maa sọ ọ kiri pé bóyá àrùn Koronafairọọsi lo n pa wọn ninu mọlẹbi awọn Oriṣabunmi. Ṣugbọn ki iroyin buruku yii too gbilẹ jù bẹẹ lọ ní Dan Kazeem ti ba awọn oniroyin sọrọ, ṣe oun yii naa lọkọ aburo Oriṣabunmi, iyẹn Alhaja Mama Ọlamilekan. Ohun tá a gbọ ni pe Iya Lekan yii naa lo ku ninu awọn ọmọ ìyá wọn, nitori laarin ọsẹ kan pere lawọn mẹta jade laye.


Sẹnetọ Jubril Martins Kuyẹ ti ku o

Minisita fun eto iṣuna nigba kan, Sẹnetọ Jubril Martins-Kuyẹ ti jade laye lẹni ọdun mejidinlọgọrin (78). Ọkan lara awọn ọmọ Oloogbe ọhun, Abọlaji ti sọ pe loootọ niṣẹlẹ ọhun waye, ati pe ile baba naa ni Victoria Garden City, niluu Eko, lo ku si ni deede aago mẹwaa aarọ ọjọ Aiku, Sannde, ọsẹ yii. Akọṣẹmọṣẹ ni Sẹnetọ Jubril Kuyẹ ninu iṣẹ iṣiro-owo, bẹẹ ipinlẹ Eko ni wọn sọ pe o ti ṣiṣẹ daadaa ko too darapọ mọ oṣelu, ninu eyi to ti dije dupo aṣofin agba, to si ṣe bẹẹ di Sẹnetọ lasiko ijọba alagbada ẹlẹẹkẹta ni Naijiria. Ọdun 1999, gan-an ni wọn lo tun gbiyanju lati dupo gomina ninu ẹgbẹ oṣelu PDP, ṣugbọn ti Oloye Oluṣẹgun Ọṣọba fẹyin ẹ gbolẹ ninu idije ọhun nipinlẹ Ogun. Bo tilẹ jẹ pe o kuna lati jawe olubori ninu ibo gomina, sibẹ Aarẹ Oluṣẹgun Ọbasanjọ fun un nipo minisita kekere fun eto iṣuna. Ori ipo ọhun naa lo si wa titi di ọdun 2003.


Sẹnetọ Jubril Martins Kuyẹ ti ku o

Ọdun 1999, gan-an ni wọn lo tun gbiyanju lati dupo gomina ninu ẹgbẹ oṣelu PDP, ṣugbọn ti Oloye Oluṣẹgun Ọṣọba fẹyin ẹ gbolẹ ninu idije ọhun nipinlẹ Ogun. Bo tilẹ jẹ pe o kuna lati jawe olubori ninu ibo gomina, sibẹ Aarẹ Oluṣẹgun Ọbasanjọ fun un nipo minisita kekere fun eto iṣuna. Ori ipo ọhun naa lo si wa titi di ọdun 2003. Nigba to tun di ọdun 2010 si 2011, Aarẹ Goodluck Jonathan naa tun fun un nipo minisita okoowo ati ileeṣẹ. Aago mẹrin ọjọ Aiku to jade laye yii naa ni wọn yoo sin in nilana ẹsin Islam sile ẹ to wa niluu Ago-Iwoye, ipinlẹ Ogun.


Sẹnetọ Jubril Martins Kuyẹ ti ku o

Nigba to tun di ọdun 2010 si 2011, Aarẹ Goodluck Jonathan naa tun fun un nipo minisita okoowo ati ileeṣẹ. Aago mẹrin ọjọ Aiku to jade laye yii naa ni wọn yoo sin in nilana ẹsin Islam sile ẹ to wa niluu Ago-Iwoye, ipinlẹ Ogun.


Ọwọ tẹ awọn telọ to n ran ayederu aṣọ Amọtẹkun ta n’Ibadan

Jide Kazeem Gbogbo akitiyan ẹṣọ Amọtẹkun nipinlẹ Ọyọ lati ma faaye gba awọn to fẹẹ maa lo orukọ ikọ naa fi huwa ibi ti n so eso rere bayii pẹlu bi ọwọ ṣe tẹ awọn telọ kan niluu Ibadan, nibi ti wọn ti n ran ayederu aṣọ naa. Ninu ọrọ ti alaga ẹṣọ agbofinro Amọtẹkun, Ọgagun Kunle Togun, sọ lori redio kan niluu Ibadan lo ti sọ pe ọwọ awọn ti tẹ awọn telọ aranṣọ kan ti wọn n ran ayederu aṣọ ẹṣọ agbofinro yii laduugbo Challenge, niluu Ibadan. O ni bi ọwọ ṣe tẹ wọn lawọn ti fa wọn le ọlọpaa lọwọ ni teṣan wọn to wa ni Yemetu, niluu Ibadan, fun iwadii to peye. Baba yii ni agbegbe kan ti wọn n pe ni Lagelu, n’Ibadan, nipinlẹ Ọyọ, ni wọn n ta awọn ayederu aṣọ ọhun si, ati pe awọn ẹṣọ Amọtẹkun ti wa ni gbogbo agbegbe naa bayii lati ṣawari awọn to ra a. Togun sọ pe, “O ṣe pataki ki aṣiri awọn to n ra ayederu aṣọ yii tu, nitori ti a ko ba ri wọn mu, niṣe ni wọn yoo maa fi aṣọ Amọtẹkun ṣiṣẹ ibi, tawọn eeyan yoo si maa ro pe awọn eeyan wa lo n hu iwa ọdaran ọhun kiri, nigba ti wọn ba n ri aṣọ wa lọrun wọn.”


Alarun Korona to ba wọ ilu Iwo yoo ri iwosan – Oluwoo

Florence Babaṣọla Oluwoo ti ilu Iwo, nipinlẹ Ọṣun, Ọba Adewale Akanbi, ti fi ọwọ mejeeji sọya pe ko si ẹnikẹni to ba ni arun Koronafairọọsi to le wọnu ilu naa ti ko ni i ri iwosan. Lasiko ayẹyẹ ọdun karun-un ti Ọba Akanbi de ori aleefa, eleyii to waye laafin rẹ lọjọ Abamẹta, Satide, lo ti sọ pe gẹgẹ bii aṣoju Ọlọrun lori aye, gbogbo ọba lo laṣẹ lati beere ohunkohun ti wọn ba fẹ ko ṣẹlẹ si awọn ọmọ ilu wọn lọdọ Ọlọrun. O ni latigba toun ti de ori aleefa loun ti maa n ba Ọlọrun sọrọ, to si maa n gbọ, iyẹn lo si fa a ti ko fi si akọsilẹ iṣẹlẹ Koronafairọọsi kankan niluu Iwo latigba ti wahala naa ti bẹrẹ. Ọba Akanbi ni oun dupẹ lọwọ Ọlọrun fun atilẹyin Rẹ ti oun ri gba lori ilu Iwo. O ni idagbasoke ti ko lonka lo ti de ba ilu naa latigba toun ti debẹ, o si jẹ eyi ti ko ṣẹlẹ ri ninu itan ilu naa. O ni oun ti ba Ọlọrun sọ ọ pe arun Korona ko gbọdọ kọ lu ẹnikẹni ninu ilu naa, o si da oun loju pe bi ẹnikẹni to ba lugbadi arun naa ba denu ilu Iwo, lọgan ni ara rẹ yoo ya.


Ọba Akanbi ni oun dupẹ lọwọ Ọlọrun fun atilẹyin Rẹ ti oun ri gba lori ilu Iwo. O ni idagbasoke ti ko lonka lo ti de ba ilu naa latigba toun ti debẹ, o si jẹ eyi ti ko ṣẹlẹ ri ninu itan ilu naa. O ni oun ti ba Ọlọrun sọ ọ pe arun Korona ko gbọdọ kọ lu ẹnikẹni ninu ilu naa, o si da oun loju pe bi ẹnikẹni to ba lugbadi arun naa ba denu ilu Iwo, lọgan ni ara rẹ yoo ya. Oluwoo waa rọ gbogbo awọn ọmọ orileede yii lati tẹle gbogbo ilana ati aṣẹ ajọ National Center for Disease Control (NCDC), lori idena itankalẹ arun naa, o si gbadura pe ki Ọlọrun bomi pa ina arun naa lorileede Naijiria ati lagbaaye.


Oluwoo waa rọ gbogbo awọn ọmọ orileede yii lati tẹle gbogbo ilana ati aṣẹ ajọ National Center for Disease Control (NCDC), lori idena itankalẹ arun naa, o si gbadura pe ki Ọlọrun bomi pa ina arun naa lorileede Naijiria ati lagbaaye.


Buhari ti yan Buba Marwa sipo alaga ajọ NDLEA

Aarẹ Muhammadu Buhari ti yan gomina ipinlẹ Eko tẹlẹ laye ijọba ologun, Alhaji Buba Marwa, sipo ọga agba fún àjọ to n ri sí àwọn tó n gbe egboogi oloro, NDLEA. Ọjọ Àbámẹ́ta, Sátidé yii, ni wọn kede iyansipo tuntun yii. Ṣaaju àsìkò yìí ni Buba Marwa ti di ipo alaga fún igbimọ ti Ààrẹ gbe kalẹ lori aṣilo ogun mu. Wọn ni ipa manigbagbe to ko ninu igbimọ ọhun lo ṣokunfa ipo alaga ajọ NDLEA ti Ààrẹ Muhammed Buhari yan an sí bayii. Pẹlu igbesẹ yii, ohun ti awọn awọn eeyan n sọ ni pe ọkunrin naa yóò ṣaṣeyọri latari ipa dáadáa tó ko lasiko to ṣe gomina ipinlẹ Eko. Ṣa o, awọn mi-in náà ko ṣai sọ pé lara ojúṣàájú ti wọn mọ ijọba Buhari si naa lo tun ṣe bayii pẹlu bo ṣe yan ọkunrin ọmọ ipinlẹ Adamawa naa sipo ọga àgbà fún àjọ NDLEA.


Wọn ni ipa manigbagbe to ko ninu igbimọ ọhun lo ṣokunfa ipo alaga ajọ NDLEA ti Ààrẹ Muhammed Buhari yan an sí bayii. Pẹlu igbesẹ yii, ohun ti awọn awọn eeyan n sọ ni pe ọkunrin naa yóò ṣaṣeyọri latari ipa dáadáa tó ko lasiko to ṣe gomina ipinlẹ Eko. Ṣa o, awọn mi-in náà ko ṣai sọ pé lara ojúṣàájú ti wọn mọ ijọba Buhari si naa lo tun ṣe bayii pẹlu bo ṣe yan ọkunrin ọmọ ipinlẹ Adamawa naa sipo ọga àgbà fún àjọ NDLEA. Niwọn igba to jẹ pe awọn eeyan to wa lati adugbo naa lo n di ipo pataki pataki mu latẹyinwa ninu ijọba rẹ.


Niwọn igba to jẹ pe awọn eeyan to wa lati adugbo naa lo n di ipo pataki pataki mu latẹyinwa ninu ijọba rẹ.


Ẹwọn n run nimu Pasitọ Abayọmi yii o, ọmọ ọdun meje lo fipa ba lo pọ n’Ibadan

Ọlawale Ajao, Ibadan Atimọle awọn ẹṣọ alaabo ilu, iyẹn Nigeria Security and Civil Defence Corps, NSCDC, n’Ibadan, lo ṣe e ṣe ki Ajihinrere Francis Abayọmi, ti ṣe jẹ gbogbo iṣẹ ihinrere rẹ lati asiko yii di ipari oṣu kin-in-ni, ọdun 2021 yii, nitori bo ṣe fi tipa tikuuku laṣepọ pẹlu ọmọdebinrin ti ko ju ọmọ ọdun meje lọ. Baba ẹni ọdun mejidinlọgọta (58) yii la gbọ pe o fi ọgbọn alumọkọrọyi tan ọmọbinrin naa, Monday Dorcas, ẹni ta a fi ojulowo orukọ ẹ bo laṣiiri lọ si ojú-ọlọ́mọ-ò-tó-o, to si fi kinni nla fa ọmọọlọmọ labẹ ya nipasẹ ibalopọ. L’Ọjọruu, Wẹsidee, to lọ lọhun-un niṣẹlẹ ọhún waye l’Opoopona Kutamiti, lagbegbe Bódìjà, n’Ibadan. Irin yẹnku yẹnku ti Dorcas rin lọ sile pẹlu ẹjẹ to kún gbogbo oju ara ẹ lo tu pasitọ laṣiiri nigba ti iya fi dandan le e pe ko jẹwọ ẹni to da ọgbẹ si i nibi kọlọfin ara. Iya Dorcas, pẹlu awọn alabaagbe ẹ ko mọ oju ti wọn fi lọọ já bá pasitọ ti oun naa jẹ aladuugbo wọn nile. Bo tilẹ jẹ pe oluṣọ-aguntan naa ko ti i jẹwọ ẹṣẹ rẹ fawọn eeyan, sibẹ, awọn obi ọmọ naa ko fi ọ̀wọ̀ iṣẹ ihinrere to yan laayo wọ ọ ti wọn fi fa a le awọn agbofinro lọwọ.


Irin yẹnku yẹnku ti Dorcas rin lọ sile pẹlu ẹjẹ to kún gbogbo oju ara ẹ lo tu pasitọ laṣiiri nigba ti iya fi dandan le e pe ko jẹwọ ẹni to da ọgbẹ si i nibi kọlọfin ara. Iya Dorcas, pẹlu awọn alabaagbe ẹ ko mọ oju ti wọn fi lọọ já bá pasitọ ti oun naa jẹ aladuugbo wọn nile. Bo tilẹ jẹ pe oluṣọ-aguntan naa ko ti i jẹwọ ẹṣẹ rẹ fawọn eeyan, sibẹ, awọn obi ọmọ naa ko fi ọ̀wọ̀ iṣẹ ihinrere to yan laayo wọ ọ ti wọn fi fa a le awọn agbofinro lọwọ. Olu-ileeṣẹ ajọ sifu difẹnsi ipinlẹ Ọyọ to wa laduugbo Agodi, n’Ibadan, ni wọn mu ẹjọ Francis lọ taara. Lẹyin iwadii, Ọgbẹni Iskilu Akinsanya ti i ṣe ọga agba awọn ajọ NSCDC ko jẹ ko pẹ lọdọ wọn rara ti wọn fi pe e lẹjọ si kootu ijọba ipinlẹ Ọyọ to wa ni Iyaganku, n’Ibadan. Onidaajọ S.H.


Olu-ileeṣẹ ajọ sifu difẹnsi ipinlẹ Ọyọ to wa laduugbo Agodi, n’Ibadan, ni wọn mu ẹjọ Francis lọ taara. Lẹyin iwadii, Ọgbẹni Iskilu Akinsanya ti i ṣe ọga agba awọn ajọ NSCDC ko jẹ ko pẹ lọdọ wọn rara ti wọn fi pe e lẹjọ si kootu ijọba ipinlẹ Ọyọ to wa ni Iyaganku, n’Ibadan. Onidaajọ S.H. Adebisi ti i ṣe adajọ ile-ẹjọ Majisireeti ọhun ti waa paṣẹ pe ki wọn fi olujẹjọ iwa ọdaran naa pamọ si atimọle ajọ sifu difẹnsi titi di ọjọ Aje, Mọnde, ọjọ kẹẹẹdọgbọn, oṣu kin-in-ni, ọdun yii, nigba ti igbẹjọ naa yoo maa tẹsiwaju.


Adebisi ti i ṣe adajọ ile-ẹjọ Majisireeti ọhun ti waa paṣẹ pe ki wọn fi olujẹjọ iwa ọdaran naa pamọ si atimọle ajọ sifu difẹnsi titi di ọjọ Aje, Mọnde, ọjọ kẹẹẹdọgbọn, oṣu kin-in-ni, ọdun yii, nigba ti igbẹjọ naa yoo maa tẹsiwaju.


Ọpẹ o, wọn ya awọn ibeji ti wọn lẹ pọ nilewoosan Fasiti Ilọrin

Faith Adebọla, Eko Idunnu ṣubu layọ fawọn dokita mẹrindinlaaadọrin to kopa ninu iṣẹ abẹ pataki kan to waye lọsibitu Fasiti Ilọrin l’Ọjọbọ, Tọsidee, to kọja yii, latari bi Ọlọrun ṣe fun wọn ṣe, ti wọn la awọn ibeji kan to lẹ pọ nikun sọtọọtọ. Gẹgẹ ba a ṣe gbọ, inu ipaya ati ironu lawọn obi Taye-Kẹhinde naa wa latigba ti wọn ti bi awọn ọmọ naa loṣu kan aabọ sẹyin, tori, yatọ si pe iṣẹ abẹ ni wọn fi bi wọn, awọn ibeji naa ko wa lọtọọtọ bo ṣe yẹ ko ri, niṣe ni awọ ikun wọn lẹ pọ bii ẹni pe ikun kan ṣoṣo lawọn mejeeji ni, bo tilẹ jẹ pe ẹya ara yooku wa bo ṣe yẹ ko wa. Lọpọ igba ti iru awọn akanda ibeji bayii ba waye, iṣẹ abẹ ni wọn fi maa n ya wọn sọtọ, ṣugbọn ewu nla ni, tori ọpọ igba lo maa n jẹ pe ọkan ninu awọn ẹjẹ ọrun naa ni yoo ye e, igba mi-in si ree, awọn mejeeji le lọ si i. Ọjọgbọn Lukman Abdul-Rahman, dokita to ṣaaju awọn agba oniṣẹ abẹ atawọn nọọsi to kopa ninu aṣeyọri nla yii, sọ fun Ajọ Akoroyinjọ ilẹ wa (NAN), pe inu awọn dun gan-an, awọn si ki awọn obi ibeji wọnyi kuu oriire. O ni Ọlọrun lo fun awọn ṣe.